open-index/open-wikipedia-markdown huggingface dataset:
統計模型

**統計模型**（ ）係一大類嘅數學模型，建基於統計學技術。統計模型通常包含一組假設，用嚟解釋數據點之間嘅規律，並透過參數嚟刻劃呢啲規律。例如迴歸模型可以用嚟分析一組變數點對點之間嘅關聯。統計模型喺好多領域裏便都有用，譬如機械學習、經濟學、心理學等領域，幫助人理解數據同作出預測。

## 基礎概念

統計模型係一啲用嚟描述數據點樣產生出嚟嘅數學模型。呢啲模型通常會包含若干個參數，而呢啲參數可以根據實際情況作調整。舉個例子，想像依家研究擲銀仔，擲銀仔有兩個可能情況，**公**或者**字**，而呢個過程可以用伯努利分佈嚟表示，其概率質量函數 f 係：
:f(k;p) = \begin{cases}
   p & \text{if }k=1, \\
   q = 1-p & \text {if } k = 0.
 \end{cases}
呢個模型模擬緊手上嘅現象，將現象用數學方式表達出嚟。呢個模型中只有一個參數 p，代表**公**（或者**字**）出現嘅概率。喺現實世界，絕大部分嘅模型，都只能夠做到近似產生數據嘅過程，亦未必可以包含晒所有會影響結果嘅因素。

無論係咩統計模型，都可以大致想像成以下呢啲結構：
:應變數 = 自變數預測嘅大概趨勢 + 隨機上落
:應變數 = 平均 + 喺平均周圍嘅變化
:應變數 = 系統性質嘅變化 + 隨機性質嘅變化
呢種結構最簡單個款，就係線性嘅迴歸分析。

## 相關概念

*參數（）：參數係指一個能夠定義一個系統嘅數值；統計參數係指個統計模型裏面用嚟描述個總體嘅特性嘅數值，例如係某個變數喺個總體嗰度嘅平均值或者標準差呀噉。
*單變量分析：指個分析模型得一個變數。
*多變量分析：指個分析模型有多過一個變數。
*多變量統計：指個分析模型有多過一個應變數。
*模型標明：指「講明個統計模型要包含邊啲變數喺入面，仲有係啲變數要成點樣嘅函數」嘅過程。
*適合度：一個統計模型有幾能夠準確噉描述手上嘅數據，一般係愈高愈好。
**適合度指標：指一啲用嚟衡量一個統計模型嘅適合度嘅指標數值；喺廿一世紀嘅統計學界有好多種適合度指標，用統計技術做研究嘅人會按照自己嘅情況選擇用乜嘢指標衡量手上嘅統計模型。
*多組分析：泛指「將受試者分做幾組，每組都由佢哋數據嗰度估個統計模型出嚟，並且比較唔同組喺個模型上有乜差異」；例如研究者認為變數 x 同變數 y 喺實驗組當中會成正比，而喺對照組當中會冇相關，於是就將數據分做兩份，每份對應其中一組受試者嘅數據，然後同兩組分別建立一個結構上相同嘅迴歸模型（y = \beta x + e），睇吓呢兩組嘅 \beta 係咪有預期中嘅差異（即係喺實驗組當中係統計上顯著嘅正數，喺對照組當中統計上唔顯著）；如果有，就能夠支持嗰位研究者嘅假說。睇埋調節變數。
*約束：指喺建立一個統計模型嗰陣，指定個模型一定要滿足某啲條件；例如喺做兩組嘅多組分析嗰陣，指定一個約束，要 A 同 B 呢兩個變數之間嗰段統計關係喺兩組之間一樣，而如果施加呢個約束會搞到個模型嘅適合度明顯變差，噉個研究者就有理由話兩組之間有差異（睇埋下面調節效應）。
*統計模型選擇：泛指「由多個『可能描述到啲數據嘅統計模型』嗰度揀一個」嘅過程；通常係會靠「邊個模型嗰啲適合度指標最靚」嚟做基準揀。
*多組分析：泛指「將受試者分做幾組，每組都由佢哋數據嗰度估個統計模型出嚟，並且比較唔同組喺個模型上有乜差異」；例如研究者認為變數 x 同變數 y 喺實驗組當中會成正比，而喺對照組當中會冇相關，於是就將數據分做兩份，每份對應其中一組受試者嘅數據，然後同兩組分別建立一個結構上相同嘅迴歸模型（y = \beta x + e），睇吓呢兩組嘅 \beta 係咪有預期中嘅差異（即係喺實驗組當中係統計上顯著嘅正數，喺對照組當中統計上唔顯著）；如果有，就能夠支持嗰位研究者嘅假說。
***嵌套模型**：如果話「模型 A 嵌套咗喺模型 B 裏面」，意思即係話 A 啲參數係 B 嘅子集；研究者可以透過比較唔同模型嘅適合度指標，睇吓「邊個模型能夠最有效噉描述手上攞住嘅數據」。可以睇埋奧坎剃刀嘅概念。

## 模型類型

*迴歸模型
*因素分析
*結構方程模型
*生還分析
*聚類分析
*混合物模型：簡單講就係指將個模型設做「群體入面有若干個子群體，每個子群體之間都有顯著嘅差異」，而且唔使拃數據事先指定每個個案屬邊個子群體。睇埋聚類分析嘅概念。

## 睇埋
*獨立同分佈：好多統計建模做法都會做嘅假設。
*統計分析
*混合模型
*電腦模擬

## 引咗
文明帝國

**文明帝國**可以係：
*文明帝國系列，電子遊戲系列
**文明帝國 (電子遊戲)，文明帝國系列第一個作品
*文明帝國 (棋)
## 睇埋
*文明 (搞清楚)
欽州白話

**欽州白話**係廣西欽州城區同埋附近鄉鎮、墟市流行嘅一種粵語欽廉片嘅方言，係咁多種欽廉地區白話當中嘅一種。

## 音系

### 聲母

*古全濁聲母平上送氣、去入毋送氣。
*nj主要來自日母同埋疑母細音，sl主要來自心母同埋部分邪書船澄等。
*見組細音有啲字冇顎化音：欽ham。
*z c s語流中會有齒齦音（[t͡s] [t͡sʰ] [s]）齦齶音（[t͡ɕ] [t͡ɕʰ] [ɕ]）齶齦音（[t͡ʃ] [t͡ʃʰ] [ʃ]）等變體，但冇對立。
* gw kw喺o（[ɔː]）前常混入g k。

### 韻母

#### 元音

# 音韻系統中[ɐ]都帶韻尾，毋獨立成韻，所以攞「測」[-ɐk̚]字作例。
# -oe-多對應宕攝三等，新派歸併到-e-。
# 睇作e、oe、i、u嘅條件變體，毋再區分。

#### 韻母表

* 入聲韻以清不爆破塞音[p̚, t̚, k̚]結尾；
* 冇撮口：除開少部分字（精邪從母，譬如「疽」、「序」、「聚」）其他遇三併入i；
* 冇獨立桓韻，讀同山三開：「巒」等同「連」；
*侯豪合併：「好」「口」同音，讀hau。

### 聲調

* 陽平、陽去今已合併為一個聲調，自由變讀21/22，冇對立。

## 詞彙

### 基本詞表
欽州白話嘅施氏詞表，佮一啲其他詞廣州一齊：

* 帶「*」係原表冇、另加嘅。

## 考

### 書
* 欽州白話字典編纂組 (2019). ''欽州白話''. 欽州市地方誌辦公室.

## 連出去

* 欽州白話網（字詞查詢網帶發音）
語音識別

（）係指教電腦識別人講嘢嘅聲嘅人工智能技術。
## 睇埋
*自然語言處理
*口譯
*速記
天球儀

**天球儀**係一種將天球縮細比例畫喺實物球上邊嘅天文儀器。戥二維星圖唔同，佢可以保證天球上各種天體同埋天體組合（譬如星座）嘅投影唔會因二次投影而產生變形，同埋保持啲恆星投影之間嘅角距（Vinkelavstånd）、體現出啲恆星嘅唔同亮度等級，好方便啲人進行天文學觀察同埋研究、航海抑或占星。但係，一般嚟講佢上邊啲圖都係天球嘅鏡像投影，因為衹能從外部睇個天球儀、而咪似睇星空噉由內部望。不過都有天球儀係鏤空或者透明嘅，噉樣就可以從對面穿過球內部嚟望、嚟模擬從地球望個天空嘅效果。

## 睇埋

* 地球儀
恆等函數

**恆等函數**（**identity function** / **identity relation**）喺數學上係指一個輸入同輸出永遠一樣嘅函數。用數式嚟寫，可以寫做f(x)=x。
標準誤差

**標準誤差**，又叫**標準誤**（簡稱 ），係一個統計學概念，講到同樣本計平均數等嘅統計量嗰陣，計出嚟嘅統計量嘅變異程度。最基本上，標準誤差可以理解為：想像依家重複由同一個總體入面抽樣，抽若干次，每次攞到個樣本都同佢哋計一次統計量，例如係計平均數（呢個樣本平均數可以用嚟預測個總體嘅平均數）；標準誤差衡量嘅，就係呢啲計出嚟嘅統計量嘅「波動程度」有幾大。

精確啲講，標準誤差可以用下條式嚟計：
:\text{標  準  誤  差   } = \frac{\text{樣  本  標  準  差 }}{\sqrt{\text{樣  本  大  細 }}}
即係話攞樣本標準差，除以樣本大細嘅平方根。

標準誤差亦可以用電腦模擬嘅方法嚟估計。

## 基本定義

假想依家要由總體度抽樣，假設個樣本係獨立嘅，而樣本有 n 個觀察到嘅數值 x_1, x_2, \ldots, x_n。個總體嘅真實標準差係 \sigma 咁多。由個樣本計算出嚟嘅平均值 \bar{x}，會有一個對應嘅平均值標準誤差 \sigma_{\bar{x}}，計法如下：
:\sigma_{\bar{x}} = \frac{\sigma}{\sqrt{n}}
用日常用語講，意思即係話樣本愈大，由樣本估計得出嘅統計量就會愈「穩定」。

總體標準差 \sigma 好少可會事先知道。所以計平均值嘅標準誤差嗰時，統計師通常會用樣本標準差 \sigma_{x} 去代替 \sigma，即係：
:{\sigma}_{\bar{x}}\ \approx \frac{\sigma_{x}}{\sqrt{n}}.

標準誤差係抽樣分佈嘅標準差。抽樣分佈相當有用，計算信心區間（CI ）嗰陣，必定會對抽樣分佈係咩樣作出一啲假設。

## 點解要計

標準誤差嘅用途包括：
*反映樣本統計量嘅**穩定度**同**可靠度**：標準誤差細，就表示個統計量會比較穩定，而假如標準誤差過大，好可能表示有樣本太細、數據本身變異程度太高... 等等嘅問題。於是研究者就冇信心準確噉估計想計嘅統計量。
*協助做**估計**同**推論**：例如建構信心區間（CI）。
*幫助進行假說檢定，測試假說：例如計算 t-測試入便嘅 t 統計量。
簡單講，標準誤差用嚟量度「樣本統計量有幾可信」；樣本數量愈大，標準誤差愈細，估計總體參數就愈準確。

做統計分析嗰陣，樣本大，標準誤差就會細，而做 t-測試計算嗰陣 t 統計量就會漲大，容易出現一種情況，就係好弱嘅效果都會統計上顯著。

## 睇埋
*誤差：標準誤差嚴格嚟講唔算係誤差嘅一種，不過可以大概想像成**估計誤差有幾高**。
*變異數
*中央極限
*誤差範圍

## 引咗
均方誤差

**均方誤差**（**mean square error**）喺統計學上係指一個總體嘅誤差值嘅變異數嘅估計值。
感知機

**感知機**（）喺機械學習上係指用嚟做二元分類、用監督式學習嘅演算法。

## 基礎

例如以下呢段用 Python 程式語言寫嘅源碼定義咗一個簡單嘅感知機人工神經網絡：


```python
def Perceptron(input1, input2, output) : # 定義一個網絡，個網絡有兩個輸入同埋一個輸出。
   outputP = input1*weights[0] + input2*weights[1] + biais*weights[2] # 個網絡嘅輸出條式
   if outputP > 0 : #activation function (here Heaviside) # 如果個輸出值大過 0，噉將輸出值 set 做 1。
      outputP = 1
   else :
      outputP = 0 # 呢個網絡係一個開關網絡，即係話佢輸出值淨係得兩個可能性，「0」同「1」。
```


## 註釋

## 攷
學習率

**學習率**喺機械學習同統計學上係參數，指個演算法每次嘗試接近損失函數嘅最細值（將誤差最小化）嗰陣行幾大步。
在線機械學習

**在線機械學習**（）喺機械學習上係指喺一段時間之內俾個學習程式係噉由外界攞輸入，再不斷自我更新。

## 基礎
當 N（數據庫入面嘅個案數量）數值偏向極大嗰陣，一個研究者冇咁易有嗮數據喺手頭上，好多時會靠在線機械學習－指喺一段時間之內俾個神經網絡係噉由外界攞輸入，例如喺整一個用嚟預測股價嘅在線神經網絡嗰陣，可以俾個神經網絡（例如）日日睇一次隻股票嘅價格（個網絡要有演算法令佢曉接駁去啲網上嘅數據庫，並且攞啲數據做自己輸入），每次睇完，都要個神經網絡估吓隻股票聽日係乜嘢價格，跟手聽日睇吓個真實價格同個神經網絡嘅估計差幾遠，再計返個誤差值出嚟同埋用呢個數值改變個神經網絡啲權重，等佢第日可以做到更加準嘅預測。在線機械學習成本低，而且喺要預測嗰樣嘢嘅變化規律唔係恆定不變嘅情況下零舍有用。

## 攷
卷積神經網絡

**卷積神經網絡**（；）係一種深度神經網絡，主要用嚟分析圖像。
## 概論

一個卷積神經網絡輸入層有
*若干粒細胞，
*若干浸隱藏層，同
*一浸輸出層；
輸入層每粒細胞代表咗一個像素（幅圖片上面嘅某一個點），第一浸隱藏層就每粒細胞相應輸入層嘅某一橛仔－例如第一粒隱藏層細胞負責處理輸入層最左上角嗰 3 x 3 粒像素大嘅一橛仔（令到個網絡能夠處理啲解像度高嘅圖像），而最後輸出層有 10 粒細胞，每一粒輸出層細胞代表咗一個類別；個神經網絡有個演算法能夠由一幅圖片嗰度讀取輸入，所以每當佢讀到一幅圖片嗰陣，佢嘅神經細胞會跟住輸入層嘅啟動，最後輸出層嘅規律就可能提供到「幅圖屬於邊個類別」嘅資訊。

喺電腦入面，一幅圖片可以用數字代表：一幅圖片由好多粒細點（像素）組成，每粒細點都有特定嘅色水；用三原色模式想像嘅話，任何色水都可以由紅、綠、同藍呢三隻原色砌出嚟，所以一個點嘅色水可以用 [r, g, b] 噉嘅陣列代表－當中 r 表示嗰一點嘅紅色量，g 代表嗰點嘅綠色量，而 b 代表嗰點嘅藍色量，而一幅圖片喺部電腦內部可以用類似噉嘅陣列代表：

:事前處理（preprocessing），等啲圖片方便由神經網絡處理；
#建立一個卷積神經網絡，輸入層嘅細胞係圖片每粒像素嘅色水，而輸出層就係幅圖片「屬乜嘢類別」；
#重複噉做監督式學習嘅基本過程（俾個網絡計出佢嘅答案，將佢嘅答案同正確答案相比，再按結果更改柞權重）。

最後如果順利嘅話，呢個神經網絡就會曉分一幅圖片到底係（例如）屬於 A 類定 B 類。

## 進階種類
卷積神經網絡仲有以下嘅進階種類：
*反卷積神經網絡（deconvolutional neural network）
*深度卷積反轉圖像網絡（deep convolutional inverse graphics network）
## 睇埋
*電腦圖像
*深度學習
*運算創意

## 攷
王怡

**王怡**牧師（，），基督教牧師，中華人民共和國宗教界、法律界人士、學者、自由撰稿人，中國異見人士。成都秋雨之福教會主任牧師。後生嗰時曾被《南方週刊》評為最有影響力公共知識分子。

## 經歷
王怡1973年6月喺中國四川三台出世，畢業後喺四川大學法學院同成都大學任教。2005年接受洗禮信奉基督教。2011年11月，王怡喺秋雨聖約歸正長老教會被按立為牧師。2018年12月王牧師、多位長老等超過100位教友被警察逮捕，2019年12月30號成都市中級人民法院就宣判王牧師干犯煽動顛覆國家政權罪、非法經營罪等，判處有期徒刑九年，剝奪政治權利三年，並沒收個人財產人民幣五萬元。

## 出面網頁
*王怡的麦克风（福音版）
*王怡文集
*王怡嘅bokee
*王怡嘅新浪微博
伏筆

**埋下伏筆**（）係敘事技巧一種，講緊喺情節早期留低啲內容，呢啲內容暗示故事跟住落嚟會發生乜嘢事。而**伏筆**則係指用嚟暗示後期會發生咩事嘅內容。

## 基本諗頭
作者可以用好多唔同方法嚟埋下伏筆，例如透過角色之間嘅對話、情節中嘅事件，或者係背景設定嘅轉變等等。有陣時，就連作品或章節嘅標題，都可以成為暗示未來發展嘅線索。喺虛構作品中，伏筆有好多作用：
*營造懸念，令到讀者有興趣想繼續追落去。
*伏筆亦可以令到一啲奇特或者荒誕嘅事件感覺上合理啲：假如某件事一早暗示咗，到咗件事真係發生嗰時，讀者或觀眾就會覺得早就有心理準備，覺得發展合邏輯。

## 實用例子
希伯來聖經中對夢者若瑟個故事嘅敘述，都被指係用咗伏筆。喺故事早期，若瑟後生嗰陣發咗兩個奇怪嘅夢：喺第一個夢入便，佢見到佢兄弟啲禾捆向佢嘅禾捆下跪；而喺第二個夢入面，佢見到太陽、月亮同埋十一粒星向佢下跪；呢啲夢，扮演咗伏筆噉嘅角色，暗示若瑟第時會擁有極高地位，而且佢嘅屋企人最終會臣服於佢。

現代嘅虛構故事，諸如文學、電影以至視像遊戲等，都有機會用到伏筆嘅技巧。

## 類似技巧

以下係類似伏筆嘅一啲敘事技巧。呢啲手法都係針對緊讀者同觀眾基於前部發生咗嘅事而形成嘅預期：
*紅鯡魚：某件物件，讀者觀眾對佢產生咗某啲預期，但個預期唔正確。
*卓可夫把槍：某件物件睇落唔係咁重要，但結果係出乎讀者觀眾意料咁重要。
*扭橋：涉及情節中出現讀者觀眾意料之外嘅變化。

## 睇埋
*閃回事件
*閃進事件
*視像遊戲嘅關卡設計

## 註釋

## 引述

## 外拎
*埋下伏筆，電視橋段網由歐美嘅視角講伏筆，有列出唔同虛構作品中嘅伏筆應用。
蜂花粉

**蜂花粉**（**bee pollen**）係蜜蜂處理完花粉嘅產物：蜜蜂會帶花粉返竇，並且將呢啲花粉同蜜糖以及佢哋自己某啲分泌物溝埋一齊，饟成*蜂糧*（bee bread）。饟蜂糧嘅過程令花粉釋放內藏嘅營養，可以產生抗生素同抑制腐爛嘅脂肪酸（fatty acid）；工蜂會攞蜂糧自己食同餵幼蟲，工蜂食蜂糧會幫佢哋生產蜂王漿，而蜂王漿對蜂后同發育緊嘅幼蟲嚟講不可或缺；而且蜂花粉仲係蜜蜂唯一嘅蛋白質來源。

## 攷
蜜蜂針

**蜜蜂針**（）係指蜜蜂嘅針。

當一隻蜜蜂想攻擊敵人嗰陣，佢會將佢支針拮落個敵人身上，支針帶有一啲毒液－蜂毒（apitoxin）。支針好多時喺拮完個敵人之後，就會由隻蜜蜂嘅身體嗰度甩出嚟，但就算係噉，因為支針有佢自己嘅神經節等嘅結構，所以仲可以繼續插喺個敵人身上同埋向佢注射毒液，毒液會令個敵人有痛嘅感覺。除咗噉之外，當一隻蜜蜂感覺到有危險嗰陣，佢會釋放一種費洛蒙，呢種費洛蒙會刺激佢四圍嘅同伴，令到佢哋一齊進入攻擊狀態。分泌呢種費洛蒙嘅腺（gland）同隻蜜蜂支針有關係－插咗入敵人體內支針會繼續係噉釋放嗰種費洛蒙，令到其他蜜蜂跟住一齊攻擊個敵人。

蜜蜂同其他多數嘅蜂唔同嘅係，佢哋啲工蜂嘅針上面有啲好似倒勾噉嘅刺喺度。如果隻蜜蜂拮嘅敵人係一啲皮膚有返咁上下厚嘅動物－例如係人類－啲刺通常會令到支針由隻蜜蜂個腹嗰度甩出嚟，而隻冇咗支針嘅蜜蜂會喺幾分鐘之內死亡。呢種構造之所以會進化出嚟，可能係因為蜜蜂要應付脊椎動物用嘅－除非插咗入肉，支針多數唔會甩出嚟。

## 攷
蜜蜂舞

**蜜蜂舞**（）係蜜蜂嘅獨特語言。當一隻蜜蜂去完搵食返到個竇度嗰陣，佢會以某啲特定嘅方向、角度、同姿勢嚟喺啲同伴面前飛嚟飛去，好似跳舞噉。佢哋跳呢啲舞嗰陣飛嘅方向同角度等資訊係一種語言－佢哋靠噉嚟話俾同伴知佢去搵食嗰陣見到嘅物件－好似係花同水源－喺邊個方向同離竇有幾遠。

喺呢個過程入面，蜜蜂用咗一啲抽象嘅方法嚟向同伴傳達資訊，用唔同嘅角度同軌跡代表唔同嘅意思，就好似人類講嘢嗰陣用唔同嘅聲嚟代表唔同意思噉－廣義上，蜜蜂舞經已可以算得上係一種語言。呢種身體語言會隨品種而有異－唔同品種嘅蜜蜂可能會用同一個角度或者姿勢嚟代表唔同嘅嘢，就好似人類當中講唔同語言嘅族群有陣時會用同樣嘅聲嚟代表唔同嘅嘢噉（好似「bong」呢個音喺閩南話係「王」，但喺廣東話聽落就似個「幫」字）。

## 攷
傅利葉變換

**利葉變換**（）係一種數學上嘅分析手法，將一個訊號拆做組成佢嘅頻率。

想像家陣有個週期性嘅訊號，個訊號由若干個細啲嘅週期性訊號組成，即係有啲細訊號以 5 Hz 嘅頻率出現（每秒重複 5 次），成一個 5 Hz 嘅正弦波，有啲會以 15 Hz 嘅頻率出現，成一個 15 Hz 嘅正弦波... 如此類推。呢啲活動嘅總和形成成條線嗰啲整體嘅上上落落，即係話時間點 t_i 嘅微電壓 \xi(t_i) 可以用類似噉嘅式表示：
:\xi(t_i) = \sum A \sin(vt + \phi)
當中 A 係一個波嘅最大振幅，v 反映頻率，而 \phi 就係相位；\xi(t_i) = \sum A \sin(vt + \phi) 反映嗰個波喺時間點 t 嘅振幅，而 \sum (...) 就表示唔同頻率嘅波喺 t 嘅振幅冚唪唥加埋。好似係以下嘅圖解噉：

傅立葉變換簡單講就係將每個上上落落嘅波形數據拆開，變成組成佢嘅波，估計每個頻率嘅腦電波嘅波幅同相位（例子可以睇腦電波）。傅立葉變換最基本嗰條式如下：
:{X}(\omega) = \int_{-\infty}^{\infty} x(t)\ e^{-j \omega t}\,dt,，
{X}(\omega) 係一個頻率嘅函數，而 x(t) 係一個時間嘅函數。
## 睇埋
*波動
*腦電圖
*語音學
*諧波分析
*拉普拉斯變換

## 攷
蜜蜂公

**蜜蜂公**（）即係公嘅蜜蜂，係由未受精嘅蜜蜂卵長大而成，唔使採花蜜，唯一要做嘅嘢就係同蜂后產卵。
蜂王

**蜂王**，蜜蜂竇亞頭，有乸無公。好似王咁統治，獨一無二。佢靠傳遞蜂王物質，支配王國。佢亦係成竇蜜蜂個老母，因而又叫**母蜂**。而日本叫佢**女王蜂**。蜂王同工蜂都得乸，而蜂王點喺幼蟲中脫穎而出，純粹餵蜂王漿十幾日，化成蜂王。而其他幼蟲得幾日，呢啲乸就無得做蜂王，化成工蜂。

查實唔祇一隻會化成新蜂王。之不過，一班候補蜂王，會畀工蜂封死喺蠟室入便，出唔到來。直至新蜂王離巢，帶走部份工蜂。下一隻由工蜂決定放佢出來。

蜂王會出面揀雄蜂交尾，一生可能得一次數次。由於雄蜂齋食花粉維生，體力弱過蜂王。蜂王會放出化學訊息，引班雄蜂追自己，從而揀出至壯嗰隻同自己交尾。交尾完，就會折斷佢個生殖器，連內臟都扯埋出來，雄蜂就會死。而蜂王留住佢啲精子，可以成世生一大竇工蜂。

有時因英文而誤繙成**蜂后**，以為蜂羣入便有蜂王有蜂后，祇不過蜂王誤稱蜂后咁解，大家指同一樣嘢。

## 記載
一八八六年，荷華文語類參入便，有記載蜂王，講佢生態習性。

## 基本概念

蜜蜂具有真社會性，一羣蜜蜂入面會有好仔細嘅分工：一個蜜蜂竇入面一般會有一隻蜂王、10,000 到 150,000 隻工蜂、以及係 500 到 1,500 隻蜜蜂公，而部份嘅蜜蜂竇會有兩隻蜂王；頭嗰兩種蜜蜂都係乸，當中得蜂王，有生殖能力－即係話工蜂係冇生殖能力嘅乸。

## 生命週期
蜂王係一隻非一般嘅蜜蜂乸，喺好特別嘅情況之下先會生到出嚟：工蜂喺餵幼蟲嗰陣，會分泌一種叫蜂王漿嘅物質俾幼蟲食，多數嘅幼蟲，無論公乸，淨係喺幼蟲期初期有蜂王漿食，得極少數嘅蜜蜂乸有機會幼蟲期全程食蜂王漿；一隻一路淨係食住蜂王漿嘅幼蟲乸會發育成蜂王，如果唔係一路淨係食蜂王漿嘅就會發育成工蜂。如果一隻幼蟲乸真係全程食足蜂王漿嘅話，佢就會喺 16 日之內發育成蜂王。

## 睇埋
*蟻后
*白蟻后
## 參攷
蜂蠟

**蜂蠟**（**beeswax**）係某啲年紀嘅工蜂分泌嘅一種物質，呢啲工蜂腹部有一啲特殊嘅腺，能夠分泌出蜂蠟，蜜蜂會用蜂蠟嚟起個竇嘅牆。蜂蠟具有防水等有用嘅特性，所以對人類嚟講，蜂蠟可以攞嚟整蠟燭、傢俬嘅某啲部份、以及某啲化妝品。

另一方面，蜂蠟係食得（但冇乜味）嘅，而中藥當中有用到蜂蠟－蜂蠟性平，喺中醫上被認為有養脾胃、潤肺腑、同止屙等嘅功效。

## 攷
蜂王漿

**蜂王漿**（**royal jelly**）係工蜂分泌嚟餵蜜蜂幼蟲嘅一種物質，幼蟲食得多蜂王漿嘅話就可以長大做蜂后，唔夠嘅話就做工蜂。
西部內陸海路

**西部內陸海路**，又叫**白堊紀海路**、**尼烏布卅散海**、**北美內陸海**、**西部內海**，係一片存在喺中期到晚期白堊紀同埋早期古近紀嘅大型內海，而且將北美大陸分成兩柵陸塊，即西邊嘅拉剌微地亞古陸同埋東邊嘅阿巴拉幟亞古陸。邇片古海一頭接墨西哥灣，穿過時今美國同埋加拿大嘅中部地區，北面接埋北冰洋。片海最大嗰陣時有深，闊同埋超過咁長。

## 起源同地質

## 動物羣系

## 睇埋

* 蘇兒層序（Zuñi sequence）
* 聖丹斯海，侏羅紀中期到晚期北美一內海
* 哈德遜海路，白堊紀時期北美主要海路之一
* 亞加思湖，最後一次冰川期陣時中部北美度嘅一個十分之大嘅冰川湖

## 考

## 連出去
* Marine Reptiles of South Dakota
* Paleo Map Project
* Cretaceous paleogeography, southwestern US
蜂膠

**蜂膠**（**propolis** / **bee glue**）係蜜蜂採集植物嘅汁液、花粉、同花蜜，溝埋自己分泌嘅口水同蜜臘，所形成嘅膠狀物質，可以用嚟修補個竇，而且蜂膠係食得嘅，所以蜜蜂喺天氣唔好，唔能夠出去採花蜜嗰陣，會攞蜂膠做後備糧食。

蜂膠對人類嚟講都係食得嘅，而且可以用嚟整止咳糖漿，可以止咳同減緩喉嚨發炎。

## 攷
土鏈

**土鏈**係一迾從相同母質共同發育嚟嘅、隨地形起伏而更替嘅泥土。由於從橫斷面睇嚟似鏈條，所以叫做土鏈。

## 睇埋
*層序
符法

**符法**係指巫師、僧人、道士、薩滿等異能人士借由超自然實施通靈、占卜嘅一套作業流程。

## 睇吓
*魔法
吳思賢

**吳思賢**（**Ben Wu**，），花名小樂，係臺灣男演員、歌手。

## 出面網頁
*
*
*
*

類:臺灣男歌手
層序

**層序**指地質學入邊嘅一種根據上下不整合面分界嘅地層學單位。

## 定義
愈發嚴格同通用噉定義層序就係「用不整合面抑或佢哋啲相關表面嚟界定嘅相對適形、遺傳相關嘅演替」。

## 特例
層序有時仲有分一型層序同埋二型層序。

## 睇埋
* 土鏈

## 考
何偉航 (政治人)

**何偉航**（，），係香港工黨副秘書長，前職工盟香港碼頭業職工會總幹事丶教育幹事，第六屆西貢區議會白沙灣選區前任議員。

何偉航喺香港中文大學歷史系畢業。佢2013年喺貨櫃碼頭工潮幫過工友。

喺2019年第6屆區議會選舉，何偉航參選西貢區議會白沙灣選區，最後以接近六成得票率，鍊贏民建聯陳權軍，成功當選，2021年7月中劈炮。

類:前西貢區議員
李賢浩

**李賢浩**（，），係香港區政聯盟成員，西貢區議會坑口東選區前任議員。

喺2019年第6屆區議會選舉，李賢浩參選西貢區議會坑口東選區，最後以接近五成得票率鍊贏坑口劉氏兩名候選人劉偉章、劉敏財，成功當選，但喺2020年9月頭，佢同葉嘉榮、李嘉睿、王卓雅一齊退出將民關。

2021年10月4號，李賢浩參加區議員宣誓儀式，之後被監誓人質疑佢嘅宣誓有效性，最終決定佢宣誓無效。

## 參考資料
柯耀林

**柯耀林**（，），係香港區政聯盟召集人，亦係將民關主席，第二、三、六屆西貢區議會廣明選區議員。

柯耀林喺2003年第2屆同2007年第3屆區議會選舉代表前綫喺西貢區議會廣明選區贏到議席，但到2011年第4屆區議會選舉代表民主黨競逐連任失敗。

2018年12月，柯耀林連同另外58名黨員退出民主黨，當中大部份前黨員都選擇加入佢另起爐灶搞嘅地區組織區政聯盟。

喺2019年第6屆區議會選舉，柯耀林捲土重來參選西貢區議會廣明選區，最後以五成六得票率鍊贏民建聯莊元苳，成功當選，重返區議會。

2021年10月4號，柯耀林參加區議員宣誓儀式，之後被監誓人質疑佢嘅宣誓有效性，最終決定佢宣誓無效。

## 攷
陳耀初

**陳耀初**（，），係香港區政聯盟成員（亦係將民關成員），西貢區議會富藍選區議員。

陳耀初喺坑口富寧花園住咗超過廿年，有工商管理碩士學歷，本職資訊科技顧問。

喺2019年第6屆區議會選舉，陳耀初參選西貢區議會富藍選區，最後以五成七得票率鍊贏民建聯陳博智，成功當選，其後喺2021年香港區議員宣誓入面獲確認宣誓有效，得以繼續擔任區議員一職。
梁里

**梁里**（，），係香港民主黨、新民主同盟前成員，西貢區議會健明選區前任議員，由2012年做到2021年。

## 參選經歷
喺2015年香港區議會選舉，佢攞到3,719票，成功當選。

## 參考來源


類:前香港民主黨員
王卓雅

**王卓雅**（，），係香港區政聯盟、將民關成員，西貢區議會厚德選區前任議員。佢本身係認可調解員。

王卓雅先後做過民主黨林紹輝同劉慧卿嘅議員助理，之後2016年開始喺將軍澳厚德做地區工作。

喺2019年第6屆區議會選舉，王卓雅參選西貢區議會厚德選區，最後以六成得票率鍊贏凌文海徒弟莫繡安（民建聯成員），成功當選。

2020年9月頭，佢同李賢浩、李嘉睿、葉嘉榮一齊退出將民關。

2021年10月4號，王卓雅參加2021年香港區議員宣誓儀式，之後被監誓人質疑佢嘅宣誓有效性，最終決定佢宣誓無效，其後流亡英國。

## 攷
林少忠

**林少忠**（，），係香港新民主同盟成員，西貢區議會康景選區議員，2008年做到2021年。

## 參選經歷
喺2015年香港區議會選舉，佢攞到3,274票，成功當選。

## 參考來源
黎銘澤

**黎銘澤**（，），係香港新民主同盟成員，西貢區議會軍寶（將軍澳廣場、新寶城）選區前任議員（由2016年做到2021年）。

## 參選經歷
喺2015年香港區議會選舉，佢攞到784票，成功當選。

## 參考來源
鍾錦麟

**鍾錦麟**（，），係香港新民主同盟成員，西貢區議會欣英選區前任議員（2012年做到2021年）。

喺2015年香港區議會選舉，佢攞到3,283票，成功當選。

2021年5月10號，因為泛民主派35+初選案而被還柙嘅佢喺社交媒體宣布劈炮，唔撈西貢區議員同埋西貢區議會主席一職，而佢留低嘅西貢區議會主席一職就由泛民主派元老周賢明繼承。

## 參考來源
黃文萱

**黃文萱**（，）係香港沙田區議會第一城選區前任議員，前香港公民黨員。

## 個人經歷
黃文萱自細喺沙田第一城大，係香港培正小學、協恩中學同埋香港中文大學嘅舊生，獲得新聞與傳播學院（榮譽）社會科學學士。大學時建立過社企「豐剩 The Leftovers」，攞到香港社會企業挑戰賽2012年冠軍及最有社會使命獎。畢業後曾經做過政治版記者，後來修讀香港中文大學全球政治經濟碩士，曾經擔任職社會創新顧問。

## 第6屆區議會選舉同埋後續事件
喺2019年第6屆香港區議會選舉，黃文萱參選沙田區議會第一城選區，最後打贏在位12年嘅黃嘉榮，成功報咗前黨友湯家驊八年前落選嘅一箭之仇，成功當選。

2021年6月4號，佢宣布劈炮，成為香港民主派區議員辭職潮嘅其中一位犧牲品。

## 攷

## 出面網頁

* 
* 黃文萱 | 公民黨 - 公道自在民心 Civic Party - The Civic Way, The Fairer Way
* 

類:香港中文大學舊生
類:協恩中學舊生
陸梓峂

**陸梓峂**（，），係香港公民黨前黨員，沙田區議會碧湖選區前議員。

佢係香港理工大學社會政策及行政學系畢業生，喺2019年第6屆區議會選舉，當時係趙柱幫議員助理嘅陸梓峂參選沙田區議會碧湖選區，最後以五成半得票率鍊贏民建聯嘅黃冰芬，成功當選，而佢以21歲之齡，成為香港史上最後生嘅女區議員，打破咗麥美娟喺1993年以22歲獲委任做葵青區議員嘅紀錄。

2021年7月初正式劈炮，唔撈區議員一職。

類:香港理工大學舊生
陳諾恒

**陳諾恒**（，），係香港公民黨員，沙田區議會秦豐選區前任議員，2012年做到2021年。

喺2015年香港區議會選舉，佢攞到3,724票，成功當選。

陳諾恒最初係民主黨成員，喺2017年同民主黨分手，2018年過檔公民黨，2020年退出公民黨，2021年9月尾宣布劈炮，結束九年區議員生涯。

## 參考
容溟舟

**容溟舟**（，），花名「容大帝」，係香港公民黨員，沙田區議會大水坑選區前任議員（由2008年做到2021年）。

容溟舟曾經效力過民主黨、新同盟，2016年加盟公民黨，2021年7月頭宣布劈炮，唔撈區議員一職。

## 選舉經歷
喺2015年香港區議會選舉，佢攞到2,964票，成功當選。

## 參考來源
黎梓恩

**黎梓恩**（，），係香港區政聯盟成員，沙田區議會王屋選區前任議員（2016年上任）。

喺2015年香港區議會選舉，佢攞到2,111票，成功當選。

2021年10月4號，黎梓恩參加2021年香港區議員宣誓儀式，之後被監誓人質疑佢嘅宣誓有效性，最終決定佢宣誓無效。

## 攷

## 出面網頁
* 
*
陳兆陽

**陳兆陽**（，）係香港區政聯盟、沙田區政成員，沙田區議會沙角選區議員，2016年做到2021年。中韓混血兒。

佢原本係新同盟成員，2013年開始成為丘文俊議員助理，同趙柱幫一樣，叫丘文俊做「師父」。

2015年第5屆香港區議會選舉，陳兆陽代表新同盟參選沙角選區，結果攞到2627票，以190票之差鍊贏公民力量楊倩紅，四年後佢亦喺同一選區成功冧莊。

## 出面網頁
* 
* 
* 

## 參考


類:香港理工大學舊生
類:聖類斯中學舊生
趙柱幫

**趙柱幫**（，）係廣東東莞人，花名「幫主」，係香港區政聯盟成員，沙田區議會博康選區議員，2016年做到2021年。

趙柱幫18歲時死老母。

由2014年開始，趙柱幫開始成為丘文俊嘅議員助理，期間加入新民主同盟，重叫丘文俊做「師父」。

2015年第5屆香港區議會選舉，趙柱幫代表新民主同盟參選博康選區，結果攞到2,859票，以193票之差鍊贏公民力量陳國添，四年後佢改以沙田區政身份參選，喺同一選區冧莊。2021年喺香港民主派區議員辭職潮中辭任區議員後轉行做保險經紀，更組成「社區理財團隊」，主打強積金服務。2023年10月涉嫌串謀欺詐同欺詐被捕，被捕後畀宏利以「影響聲譽」為理由即時解僱，重點係冇咗約莫30萬緡津貼同獎金。

## 攷

## 出面網頁
* 
* 
* 
* 
* 
* 

類:香港保險界人士
丘文俊

**丘文俊**（，）係香港區政聯盟成員，沙田區議會乙泉（乙明、水泉澳）選區議員，2012年做到2021年。

喺2015年香港區議會選舉，佢攞到3,221票，成功當選。

## 出面網頁

* 

## 參考來源
吳錦雄

**吳錦雄**（，），係香港區政聯盟成員，沙田區議會徑口選區前任議員，由2012年做到2021年。

喺2015年香港區議會選舉，佢攞到2,826票，成功當選。

2021年10月4號，吳錦雄參加區議員宣誓儀式，之後被監誓人質疑佢嘅宣誓有效性，最終決定佢宣誓無效。

## 攷
丁仕元

**丁仕元**（，），原名**丁士元**，人稱「丁仔」，係香港區政聯盟成員，曾經兩度擔任沙田區議會議員。

2003年，丁仕元參選第2屆香港區議會選舉嘅沙田區議會耀安選區，當時佢以二百幾票打低黃戊娣，同當時當選區議員嘅柯耀林、區鎮樺同埋李永成稱為「前綫四大天王」，不過四年後冧莊失敗。

2015年，佢喺第5屆香港區議會選舉參選錦英選區，結果打贏力爭冧莊嘅經民聯湯寶珍，佢攞到1,612票，成功敗部復活，四年後亦喺同一選區成功冧莊，2021年5月尾劈炮，唔撈區議員一職。

## 參考來源
程張迎

**程張迎**（，）係香港教育工作者、泛民主派元老，做過36年區議員，係香港做得最耐區議員嘅四個人之一。佢祖籍安徽黃山市歙縣。

佢曾經响拔萃男書院任教中國語文科同埋中國歷史科，曾經响2002年反對男拔轉做直資學校，喺2018年退休。

佢係香港民主黨員，由1985年開始做沙田區議會議員，一路連任到2021年，卸任嘅時候代表新田圍邨選區。

由1995年到1999年，佢做過4年區域市政局議員。

喺2015年香港區議會選舉，佢攞到2,455票，成功當選。

2021年，因為北京未經諮詢或香港人同意，強行訂立嘅《香港國安法》導致嘅泛民主派區議員辭職潮而辭職，而佢擔任嘅沙田區議會主席一職，就先後由李志宏、麥潤培繼承。

## 出面網頁

## 參考
曾素麗

**曾素麗**（，），係香港民主黨員，沙田區議會富龍選區前任議員，2016年做到2021年。

由於曾素麗個樣幾似韓劇《大長今》嘅女主角李英愛，所以畀人叫做「民主黨大長今」、「翻版李英愛」。

喺2015年香港區議會選舉，佢攞到3,027票，成功當選。

2018年，佢同袁效賢（泛民主派高教界選委、中大全球研究課程講師）拉埋天窗。

2021年7月，佢正式辭任區議員，轉行做婚紗店老闆。

## 攷
李世鴻

**李世鴻**（，），係香港泛民主派人士（曾經效力社民連、新同盟），沙田區議會翠嘉選區前任議員（2016年做到2021年）。

喺2015年香港區議會選舉，佢攞到2,433票，成功當選。

## 攷
麥潤培

**麥潤培**（，），花名「麥仔」、「牛肉飯議員」，係香港泛民主派人士（馬鞍山守護線成員），沙田區議會利安選區議員，2012年做到2023年。佢亦係註冊社工。

佢喺2013年11月5號，應網民要求去信爭取日本快餐店吉野家喺馬鞍山開分店，於是畀網民起咗個花名「牛肉飯議員」。其後，吉野家响2018年8月，喺馬鞍山頌安邨開咗間分店。

喺2015年香港區議會選舉，佢攞到3,938票，成功當選。

喺2016年，佢喺選舉委員會界別分組選舉（社會福利界）攞到3,851票，成功當選。

2021年，佢參與2021年香港區議員宣誓，結果宣誓有效，得以接任沙田區議會主席一職。

## 攷
岑浩輝

**岑浩輝**（，）係澳門特別行政區行政長官，前澳門特別行政區終審法院院長，並擔任法官委員會主席、推薦法官嘅獨立委員會委員、區際司法協助及國際司法互助工作小組成員、澳門基本法推廣協會名譽會長。

## 出面網頁
* 

類:澳門特區行政長官
周偉雄

**周偉雄**（，），花名「周公」，係香港泛民主派人士，葵青區議會葵盛東邨選區前任議員，2012年做到2021年。

## 選舉經歷
喺2015年香港區議會選舉，佢攞到3,212票，成功當選。

## 參考來源
黃潤達

**黃潤達**（，），花名「阿達」，係香港泛民主派人士，亦係註冊社工。

黃潤達喺支聯會YouTube節目《薪火相傳》透露，自己七歲嗰陣由大陸落嚟香港。

2007年當選葵青區議會葵涌邨南選區議員，2008年上任，做到2021年。

喺2015年香港區議會選舉，佢攞到2,320票，成功當選。

黃潤達同尹兆堅一樣，原本係梁耀忠議員助理，喺2018年退出街坊工友服務處。2021年5月尾，佢因為杯葛2021年香港區議員宣誓，宣布劈炮。

## 參考來源
2019年運動

* 1月14號至1月27號：，祖高域同大坂直美分別攞男女子單打冠軍。
* 3月1號至12月1號：，由廣州恆大淘寶、北京中赫國安同上海上港攞冠、亞、季軍，深圳佳兆業同北京人和降班。
* 3月10號：2019年香港電動方程式錦標賽喺香港中環舉行。
* 3月15號至12月1號：，劉易斯咸美頓提前2站鎖定車手總冠軍，係佢個人第六個車手總冠軍，成為繼米高舒麥加之後第二名贏得六冠嘅一級方程式車手。
* 4月27號至12月8號：，由法林明高體育會攞冠軍，老牌球會首次由頂級聯賽降班。
* 5月23號至6月15號：喺波蘭舉行，由烏克蘭U-20足球代表隊捧盃。
* 5月26號至6月9號：，拿度同艾殊莉芭迪分別攞男女子單打冠軍。
* 5月29號：2018–19年歐霸盃喺阿塞拜疆巴庫舉行，英倫嘅車路士足球會以4–1贏同樣來自英倫嘅阿仙奴捧盃。
* 6月7號至7月7號：2019年FIFA女子世界盃喺法國舉行，美國女子足球代表隊第四度捧盃。
* 6月13號：馬來西亞羽毛球員李宗偉宣佈退休，結束19年運動員生涯。
* 6月13號：第六場，多倫多速龍作客以114:110贏金州勇士，總場數4:2贏總冠軍，係速龍隊以至以加拿大城市為基地嘅NBA球隊首次贏總冠軍，亦阻止咗金州勇士三連霸。多倫多速龍嘅成為今屆。
* 6月15號至7月7號：喺巴西舉行，本屆賽事有來自亞洲嘅卡塔爾同日本兩隊邀請隊。墨西哥足球代表隊捧盃。
* 7月1號至7月14號：，祖高域同Simona Halep分別攞男女子單打冠軍。
* 8月26號至9月8號：，拿度同Bianca Andreescu分別攞男女子單打冠軍。
* 10月11號至10月16號：2019年世界沙灘運動會喺卡塔爾多哈舉行。西班牙喺獎牌榜以7金、1銀、2銅排第一。
* 10月18號至10月27號：喺中華人民共和國武漢舉行。中國代表團喺獎牌榜以131金、64銀、37銅一共232嚿獎牌排第一。
* 10月25號：2019年至2020年英格蘭超級足球聯賽，李斯特城足球會作客以9-0贏修咸頓足球會，打破英格蘭超級足球聯賽作客入球最多紀錄，亦平咗英格蘭超級足球聯賽最大分差紀錄。
* 10月26號至11月17號：喺巴西舉行，由東道主巴西U-17足球代表隊捧盃。
* 12月11號至12月21號：2019年FIFA世界冠軍球會盃喺卡塔爾多哈舉行，由英倫嘅利物浦足球會攞冠軍。

## 跨年
* 
** 2018年至2019年英格蘭超級足球聯賽：2018年8月10號至2019年5月12號，曼城攞冠軍
** 2019年至2020年英格蘭超級足球聯賽：2019年8月9號開鑼

* 
** 2018–19年香港超級聯賽：2018年8月31號至2019年5月19號，和富大埔攞冠軍
** 2019–20年香港超級聯賽：2019年8月30號開鑼

* 
** 2018－19年電動方程式錦標賽：2018年12月15號至2019年7月14號
** 2019－20年電動方程式錦標賽：2019年11月22號開鑼
韓俊賢

**韓俊賢**（，），係香港民主黨員，葵青區議會長青選區前任議員。

韓俊賢喺2003年出任民主倒董力量行政幹事，之後亦曾經效力街工，2019年第6屆區議會選舉，韓俊賢參選葵青區議會長青選區，最後以4575票當選，唔單只打贏在位25年嘅經民聯李志強，亦都成功報咗黨友黃光武四年前落選嘅一箭之仇（黃光武喺2015年嘅得票係1273票，韓俊賢嘅得票比四年前嘅黃光武多3302票）。

2021年7月9號，韓俊賢喺facebook宣佈劈炮唔撈，辭任葵青區議會議員職務。
冼豪輝

**冼豪輝**（，），廣東東莞人，係香港公民黨前黨員，第六屆葵青區議會偉盈選區議員。

佢喺2013年加入公民黨，同譚家浚一齊擔任郭家麒議員助理，2019年第6屆區議會選舉，冼豪輝參選葵青區議會偉盈選區，最後以六成得票率打低做咗六屆嘅麥美娟，成功當選；2020年12月11號晚，佢同黨友譚家浚一齊離開公民黨，喺2021年7月8號劈炮唔撈。
林紹輝

**林紹輝**（，），係香港民主黨員，葵青區議會石籬北選區末代議員。佢老婆劉貴梅亦係區議員。

喺2015年香港區議會選舉，佢攞到2,981票，成功當選。

2023年，佢唔再連任區議員。
## 參考來源


## 出面網頁
*民主黨：林紹輝
*林紹輝嘅Facebook個人帳戶
*林紹輝嘅Facebook公開專頁
郭平

**郭平**（，），係香港泛民主派人士（前民主黨黨員），離島區議會滿逸（滿東邨、逸東邨南）選區議員，2016年做到而家。
概率質量函數

喺概率論入面，**概率質量函數**（**probability mass function**）係一個描述每一個離散可能數值出現嘅機會率嘅函數，同概率密度函數嘅分別係，後者係對連續隨機函數定義嘅。
容詠嫦

**容詠嫦**（，），花名「嫦姨姨」，係香港公民黨前黨員、公專聯前成員（本身係會計師），離島區議會愉景灣選區議員（2000年做到2021年）。

喺2015年香港區議會選舉，佢攞到1,176票，成功當選。

2021年7月9號劈炮唔撈，辭任區議員。

## 參考來源
獨立同分佈

**獨立同分佈**（英文簡稱：）係概率論同統計學上嘅重要概念，主要用來描述隨機變量間嘅關係。IID 包括兩個基本條件：**獨立**以及**同分佈**。呢個概念通常用嚟簡化問題，令複雜嘅分析變得可行。

## 基本條件

首先，統計獨立指嘅係兩個或多個隨機變量之間冇任何關聯，其中一個變量嘅結果唔會影響其他變量嘅結果。舉個例子，如果依家擲兩粒（冇出千嘅）骰仔，第一粒骰嘅結果（例如擲出 6）唔會影響第二粒骰嘅結果（例如擲出 3）。喺呢個情況下，兩個擲骰結果係**獨立**嘅。

下圖係「擲一粒冇出千嘅六面骰出嘅結果」嘅概率分佈，概率分佈會列出每個可能數值，以及每個可能數值出現嘅機率，一到六每個點數有 1/6 嘅機會出現：

講同分佈，即係所有隨機變量都來自同一個概率分佈。呢啲隨機變量擁有相同嘅概率結構同參數。舉個例，假設每次擲（冇出千嘅）骰仔結果都係來自同一粒標準六面骰，無論擲幾多次，每次嘅結果都係從同一個機率分佈中隨機選出，呢幾次擲骰結果就係**同分佈**嘅。

當隨機變量係獨立同同分佈嘅時候，即係每個變量都冇受到其他變量影響，並且所有變量嘅分佈都一樣。舉個例，如果依家喺唔同時間點擲同一粒（冇出千嘅）骰十次，每一次嘅結果唔會受其他次擲骰嘅影響，而且每次擲骰嘅概率分佈都一樣，噉呢十次擲骰結果就算係**彼此 IID 嘅**。

## 應用假設

好多統計分析方法都假設咗啲變量係 IID 嘅，譬如多種嘅 t-測試同迴歸分析呀噉。

假想一位心理學研究人員想研究睡眠時間點樣影響記憶力，佢招募咗 100 位受試者，測試佢哋每日瞓覺時間（自變數）同記憶測試分數（應變數）之間嘅關係。分析數據嗰時，研究人員通常會假設呢 100 位受試者嘅數據係獨立同分佈相同，但呢個假設其實有特定條件先成立：
*獨立：每位受試者嘅數據應該要唔受其他受試者影響。不過（例如）如果受試者冚唪唥都來自同一間學校，佢哋好可能會有相似嘅作息習慣，令數據之間存在統計相關，噉就違反咗 IID 假設嘅第一個條件。有關點樣應對呢種問題，可以睇睇隨機抽樣等嘅概念。
*同分佈：所有受試者嘅數據應該來自同一個分佈，即係睡眠時間對記憶力嘅影響模式應該係適用於所有人嘅。不過（例如）一半受試者係年輕人，另一半係長者，而記憶力分數嘅分佈會受年齡影響，噉呢啲數據就算係來自兩個唔同分佈，所以啲數據又係唔符合 iid 假設。研究人員可能需要進一步控制年齡變數，詳情可以睇睇控制變數嘅概念。
如果數據違反 IID 假設，而研究人員又冇做適當嘅調整，統計分析結果就可能會出現偏誤。數據違反 IID 假設，殘差就會有自相關，從而搞到（例如）估計迴歸模型嘅系數嗰陣，啲系數被高估或者低估，進而扭曲分析出嘅結果。





嚴格嚟講，獨立同分佈屬於簡化嘅假設，統計模型模擬緊嘅現象，頂多只係**大致**合乎獨立同分佈嘅假設。可以睇睇理想化同球狀乳牛等嘅概念。

## 睇埋
*中央極限
*常態分佈
*賭徒謬論

## 引述
聯合熵

**聯合熵**（；；符號：S(X, Y)）係指兩個隨機變數 X 同 Y 嘅共同訊息熵。條式係噉嘅：

:S(X, Y) = \mathbb{E}_{X,Y} [-\log p(x,y)] =

:-\sum_{x, y} p(x, y) \log p(x, y)；

當中 p(x, y) 係指「X 數值等如 x 而同時 Y 數值等如 y 嘅機會率」，而成條式道理同基本嗰條訊息熵式道理一樣，都係諗嗮所有可能性，將每個可能性嘅機率乘以個機率嘅對數，跟手再將所有可能性嘅呢個數加埋一齊。假如 X 同 Y 係獨立（其中一個數值係乜唔會影響另一個數值係乜）嘅，佢哋嘅聯合熵會等同佢哋各自嘅訊息熵相加，噉係因為當兩件事件係獨立嗰陣，以下呢條式會成立：

:p(x, y) = p(x)p(y)；

:\log ab = \log a + \log b；喺數學上已知，所以綜合呢兩條式，

:\log p(x, y) = \log p(x) + \log p(y)。

## 參考
條件熵

假如家吓有兩個隨機變數 X 同 Y，而收訊息嗰個人知道 X 同 Y 唔係獨立，而係有相關嘅－即係 Y 嘅數值係乜能夠一定程度上預測 X 嘅數值係乜。喺呢種情況下，假設而家嗰個人經已知道咗 Y 嘅數值，但要預測 X 嘅未知數值（predicting X given the value of Y），呢種情況下嘅訊息熵就係所謂嘅**條件熵**（conditional entropy），而喺知道 Y 嘅數值之下預測 X 嘅訊息熵就係「X 喺 Y 上嘅條件熵」（conditional entropy over Y）。
齊上齊落612半週年紀念集會

**齊上齊落612半週年紀念集會**係2019年12月12號一次反逃犯條例修訂集會，喺中環愛丁堡廣場搞。呢次集會嘅主題係紀念6月12號反送中集會遭鎮壓半週年。主辦單位估計有4.3萬人參加，警方就話高峰期有5,800人。
星火不息燃點國際集會

**星火不息燃點國際集會**係2019年12月23號一次反逃犯條例修訂集會，喺中環愛丁堡廣場搞。呢次集會嘅主題係聲援被警方凍結資金嘅抗爭支援組織「星火同盟」。主辦單位估計有4.5萬人參加，警方就話高峰期有3,300人。
相互資訊

**相互資訊**（參見）係資訊理論入便一個重要概念，可以大致理解為兩樣嘢之間，能夠共享幾多資訊：設兩個隨機變數 X 同 Y，佢哋之間嘅相互資訊，係指緊假如知道咗佢哋其中一個嘅數值，對另外嗰個嘅值嘅不確定性會減少幾多。兩個變數間嘅相互資訊，反映佢哋有幾夠預測對方嘅值，即係反映緊佢哋之間嘅統計依賴程度有幾高。

相互資訊呢個概念，好多科學領域都會用到。譬如係神經科學上研究大規模腦網絡，就會用到相互資訊嚟界定邊啲腦區之間算係有聯結。

## 基本計法

計相互資訊，會用到好多概率論上常用嘅概念同數學符號，好似係加總同埋表示機率嘅 p(.) 呀噉。

假想有兩個隨機變數 X 同 Y，X 相對於 Y 嘅相互資訊 I(X;Y) 如下：
:I(X;Y) = \mathbb{E}_{X,Y} [SI(x,y)] =
:\sum_{x,y} p(x,y) \log \frac{p(x,y)}{p(x)\, p(y)}；[2]

呢條式有以下呢啲特性：
*當 X 同 Y 係完全概率上無關，即係 p(x, y) = p(x)p(y)，嗰陣，[2] 嗰條式計到嘅結果會係 0，即係話當兩個變數完全唔啦更嗰陣時，觀察其中一個變數唔會幫到手預測另外嗰個。 
*I(X;Y) = S(X) - S(X|Y)，所以傳送有關 X 嘅訊號嗰陣，知道 Y 嘅數值平均可以慳返 I(X;Y) 咁多位元。
*條式係對稱嘅：
*:I(X;Y) = I(Y;X) = H(X) + H(Y) - H(X,Y)
而假如啲變數係連續嘅，條式就會使用雙積嘅概念：
:
  \operatorname{I}(X;Y) = 
  \int_{\mathcal Y} \int_{\mathcal X}
      {P_{(X,Y)}(x,y) \log{ \left(\frac{P_{(X,Y)}(x,y)}{P_X(x)\,P_Y(y)} \right) }
  } \; dx \,dy
,

## 對比相關

統計相關呢個概念，同相互資訊有啲相似，但兩者有重要、不可忽略嘅差異。

統計相關都能夠一定程度上反映統計依賴：如果兩個隨機變數之間無統計依賴性，佢哋之間實冇相關，但係兩者之間冇相關，都唔表示佢哋實冇統計依賴，噉係因為**無統計依賴**呢種條件比**無相關**更加「強」，講緊兩個變數之間冇任何條件概率上嘅關聯。舉例說明，假想有個隨機變數 X 佢均勻噉分佈喺 -1 同 1 之間，而依家設 
:Y = X^2
*由於 **X** 同 **Y** 嘅關係成平方，當 **X** 為極正或極負嗰時，**Y** 都會有同樣嘅值。
*因此 **X** 同 **Y** 嘅協方差係零，即係冇線性嘅統計相關。
*不過，佢哋仍然有統計依賴性：知道咗 **Y** 嘅值，就可以縮窄 **X** 嘅可能範圍，對 **X** 嘅值作出預測。
譬如話，下圖顯示咗喺唔同嘅 X–Y 分佈之下，計出嚟嘅相關值。當 X 同 Y 之間完全冇統計關係嘅時候，佢哋嘅分佈會係完全雜亂無章（最上行中間嗰幅相關值為 0 嘅圖），X 唔能夠預測 Y，Y 亦都唔能夠預測 X。不過，由最下行嗰幾幅圖可以睇到，就算 X 同 Y 之間明顯有依賴關係，計出嚟嘅相關值都可以係 0。

## 另見
*資訊理論
*統計依賴
*決策樹學習

## 引述

## 註釋
香港人抗爭的日與夜集會

**香港人抗爭的日與夜集會**係2019年12月29號一次反逃犯條例修訂集會，喺中環愛丁堡廣場搞。呢次集會嘅主題係回顧過去半年嘅抗爭歷程。主辦單位估計有4,000人參加，警方就話高峰期有500人。
相對熵

**Kullback–Leibler Divergence**（，簡稱KL Divergence，亦稱**relative entropy**；日文：Kullback-Leiber情報量；中文：**相對熵**、**KL散度**）係其中一種成日用嘅訊息熵（information entropy），喺訊息論（information theory）呢個範疇入面係一種用嚟比較兩個概率分佈（probability distribution）嘅方法，同埋會喺啲統計模型度攞嚟計information gain（訊息增益）。

## 簡介
假設有兩個probability distribution P同Q，P代表由某啲觀察得出嚟嘅data，而Q代表某啲攞嚟approximate P嘅model或者description。噉樣呢，個Kullback–Leibler Divergence就可以畀人演繹為用一個爲Q而optimize嘅code嚟encode P嘅sample所需嘅咇士數量同埋用一個爲P而optimize嘅code嚟encode P嘅sample所需嘅咇士數量依兩個數量之間嘅平均差值。

## 來源
Solomon Kullback 同埋 Richard Leiber喺1951介紹咗relative entropy，話佢係兩個distribution之間嘅；Kullback就鐘意discrimination information呢個啍多啲。呢個divergence有喺「Information Theory and Statistics」度討論過。
編碼理論

**編碼理論**（**coding theory**）係資訊理論嘅一個子領域，專門研究點樣喺將資訊編碼做訊號嗰陣令效率最大化同令誤差最少化。

## 攷
數據壓縮

**數據壓縮**係一種將電腦訊息透過量化之後，進行取樣嘅一種演算方式。可以分成 ｢有損｣（）同 ｢冇損｣（）兩大類，有損係指壓縮會減少資訊量，即係壓縮後嘅數據唔可以真正還原，還原只會得出類似本來數據嘅嘢，而唔會攞得返本來嘅數據返來；而 ｢冇損｣ 就係指壓縮後嘅數據可以還原，還原之後同本來嘅數據冇分別。

有損嘅數據壓縮只會用喺聲、相同影片等等有啲唔同都唔會有大礙嘅資訊，其他嘅資訊，包括文字甚至程式都一定要用冇損嘅數據壓縮。

## 睇埋
*位元率
*二進制
*機械翻譯
*結合數據
平穩過程

**平穩過程**（**stationary process**）係一種隨機過程，指個隨機過程嘅無條件概率分佈唔會隨時間改變。

## 睇埋
*馬可夫鏈
隨機過程

喺概率論同相關領域上，**隨機過程**（ | ）係指一嚿以若干個隨機變數定義嘅數學物體。
國際關係

**國際關係**（**international relations**）係指對國家之間喺政治、經濟、同法律上嘅互動嘅研究。
正則形式博弈

**正則形式博弈**（）喺博弈論上係指用**報償矩陣**（）嘅形式表述一場博弈嘅做法。

喺正則形式當中，一個博弈者嘅**報償函數**（）係指一個指明「博弈結果」同「嗰位博弈者得到嘅報償」之間嘅關係嘅函數。
: F_i: S_1 \times S_2 \times \ldots \times S_m \rightarrow \mathbb{R}.
拿殊均衡點

**拿殊均衡點**（參見；呢個詞取自博弈論家莊·拿殊個姓）係博弈論講到嘅一種均衡情況。喺拿殊均衡點之下，每位博弈者都揀咗一個選擇，而且佢哋當中冇任何一個有誘因去單方面噉改變自己嘅選擇。於是場博弈就進入「穩定」嘅狀態：博弈者知道對手嘅策略係乜，但係由於自己採取緊嘅策略係最佳選擇，所以無法單方面改變自己嘅選擇。

## 基礎概念

舉例說明，想像附圖嗰場拿殊博弈嘅報償矩陣，成場博弈涉及兩個博弈者－阿明同阿偉－而佢哋各有兩個選擇 A 同 B 可以揀；根據呢一場博弈嘅規則，如果阿明揀 A 而阿偉揀 B，結果會係阿明得益 1 文阿偉損失 1 文 (+1, -1)，其餘嘅結果如圖所示；假想佢哋兩個依家都為咗將自己報償最大化而揀咗 A，對阿明嚟講，佢改變選擇而同時阿偉嘅選擇不變，噉佢自己會變成損失 1 文，阿偉都係同一道理；於是喺呢個情況下，佢哋兩個進入咗**雙方都揀咗 A** 嘅狀態後，就再冇誘因單方面改變自己嘅選擇－呢個狀態就係是次博弈嘅拿殊均衡點。

唔係所有博弈都有一個拿殊均衡點－有啲博弈有多過一個拿殊均衡點，例如獵鹿博弈噉，又有啲博弈係冇拿殊均衡點嘅。

## 單一均衡點
例如監犯困境呢種經典博弈噉。最基本嘅監犯困境可以噉講：依家有兩個監犯—阿明同阿松—俾警察拉咗。警察想佢哋認罪，於是將兩人分開審問，唔俾佢哋通訊，然後各自提出相同條件：
*如果兩個都認罪，就各坐 5 年監；
*如果一個認罪、一個唔認罪，認罪嗰個即刻放，另一個要坐 10 年；
*如果兩個都唔認罪，就各自坐半年。
呢個情況可以畫成報償矩陣（每格嘅數字分別代表阿明同阿松要坐幾多年）：

由整體嚟睇，兩人一齊唔認罪係最好結果（各坐半年）；但由於兩個人互相唔知對方會點揀，如果假設佢哋都係理性嘅話，佢哋會各計自己利益：無論對方認唔認罪，自己認罪都一定坐得少啲。結果兩個都會選擇認罪——呢個組合就係是次博弈嘅拿殊均衡點，冇人可以單方面改變策略而得到更好結果。

## 多個均衡點
例如兩性大戰呢種經典博弈噉。兩性大戰帶有協調性質，但又包含衝突成份。假想有一對情侶想一齊出街，有兩個選項，去睇拳賽或者睇芭蕾舞。男方鍾意拳賽，女方鍾意芭蕾舞，但兩個人都寧願一齊行動，好過各自分開。佢哋嘅報償矩陣可以表達成如下形式，當中第一個數為男方嘅收益，第二個數為女方嘅收益。

喺純粹策略下，是次博弈有兩個拿殊均衡點：
*男同女都去睇拳賽；
*男同女都去睇芭蕾舞。
兩個均衡點都代表雙方冇誘因單方面改變策略，但同時反映協調同公平之間嘅矛盾。

亦可以睇吓獵鹿博弈。

## 睇埋
*柏里圖最適
*佔優策略
*進化穩定

## 參攷

## 外拎
*拿殊均衡點，投資百科，佢哋呢度有講到拿殊均衡點同佔優策略嘅分別喺邊。
對稱博弈

**對稱博弈**（）喺博弈論上指一種博弈。喺一場對稱博弈當中，一個選擇嘅報償衹係會受到第個（或者第啲）博弈者嘅選擇影響，但唔受選擇者嘅身份影響－同一個選擇無論由邊個博弈者揀，報償都會一樣嘅。
懦夫博弈

**懦夫博弈**（粵拼：），又有叫**鷹鴿博弈**，係博弈論當中嘅一種對稱博弈，係進化博弈論最早郁手分析嘅博弈之一。懦夫博弈係種對稱博弈，想像而家有兩個人，佢哋揸住電單車向住對方迎頭衝刺，每個人都有兩個選擇揀（直去，S | 做懦夫，C）：
*如果佢哋兩個都直去唔轉軚嘅話，佢哋會相撞（報償：-100, -100）；
*如果其中一方轉軚另一方直去，雙方都冇事，但轉軚嗰個人會俾人笑係冇膽鬼（-5）而直去嗰個人會俾人讚佢大膽（+5）；
*如果兩個都轉軚，雙方都冇事（大家都 0）；
喺呢場博弈當中，每個選擇造成嘅報償只會受第個博弈者嘅選擇影響，但唔受博弈者嘅身份影響，所以係一場對稱博弈。

## 嗌法
**懦夫博弈**
*，呢隻字詞喺廿世紀英文入面通常係指雞，但亦可以係俗語**冇膽鬼**噉解。

**鷹鴿博弈**
*

## 進化分析

懦夫博弈可以模擬好多人類當中嘅博弈。人之間有性格上嘅差異，而且人之間成日都會爭嘢，當中有啲人進取啲，吓吓都想追求令自己利益有咁大得咁大，呢啲人就係所謂嘅鷹派（hawk），又有啲人冇咁進取，傾向溫和同順從，呢啲人就係所謂嘅鴿派（dove），而家想像一個簡化嘅世界，每個人都一係鷹派一係鴿派：
*如果一個鷹派撞到一個鴿派，鴿派會順從，所以鷹派得到 V 咁多利益，鴿派咩都冇（0）；
*如果兩個都係鴿派，兩方平分利益，大家齊齊得到 V/2 咁多利益；
*如果兩個都係鷹派，就打交，假定每個鷹派都有 50% 機率爭贏，兩方都各自平均攞到 V/2 咁多利益，但因為打交打到兩個都損手爛腳，兩個都各喪失 C/2 咁多利益；
噉嘅話問題係，「整體嚟講，做鷹派著數啲，定係做鴿派著數啲呢？」。呢條問題嘅答案**取決於個群體嘅組成**－鷹派最大嘅弱點係撞到第個鷹派就會損手爛腳，如果家陣成個群體有 n 咁多個個體，得佢一個係鷹派，淨低嘅冚唪唥都係鴿派，噉佢就會好著數；相對嚟講，鴿派最大嘅優點係唔使成日打交，所以假設 C 數值有返咁上下大，喺一個冚唪唥都係鷹派嘅世界裏面，做鴿派可以好著數。基於上述噉嘅思考，進化博弈研究者就做電腦模擬，行個體為本模型，虛擬碼大致如下：
#初始化，設好嗮 n、V 同 C 等嘅值（呢啲值反映環境特性）；
#創造 n 個個體，每個個體掕住兩個數－兩個數分別表示佢嘅策略（係鷹定鴿）同總體報償；
#隨機抽兩個個體出嚟，要佢哋按鷹鴿之爭嘅規則對局－
#*假設嗰兩個個體會按自己嘅策略行事；
#*計佢哋分別嘅總體報償點變，例如兩者嘅總體報償喺對局前係 0，而兩個都係鷹派，噉兩個對局後總體報償會由 0 變成 V/2 - C/2；
#「創造下一代」－喺呢代嘅對局當中，報償超過咗某個數嘅個體先有能力繁殖下一代，每隻下一代喺策略上會似自己父母；
#攞下一代嘅個體，重複步驟 3 同 4 若干次；
結果一如所料：當一個群體入面充滿咗鴿嗰陣，做鷹好著數，所以鷹嘅數量會一代一代噉升；當一個群體入面充滿咗鷹嗰陣，做鴿好著數，所以鴿嘅數量會一代一代噉升；因為噉，「充滿咗鷹」同「充滿咗鴿」嘅世界都係唔穩定嘅－兩個都會慢慢噉變成「有鷹又有鴿」嘅世界，而「有鷹又有鴿」嘅世界就係一個穩定嘅世界（睇埋下面進化穩定策略）；呢樣發現對社會科學有所啟示－解釋得到「點解人類之間會喺攻擊性上有個體差異，有啲人係鷹派有啲人係鴿派」。

進階嘅分析仲會諗埋「睇吓 V 同 C 數值唔同會有乜影響」或者「想像啲個體唔係盲目噉一味做鷹或者一味做鴿，而係曉按某啲條件揀做鷹定鴿」等嘅問題。

## 相關嘅文
*博弈論
*監犯困境
*獵鹿博弈

## 引咗
市場佔有率

**市場佔有率**（）係指一間公司或者一件產品霸咗同類產品嘅銷售量當中幾多 %。

## 睇埋
*營業額
獨立 (概率論)

喺概率論上，如果話兩件事件係**獨立**（或者**無統計依賴性**）嘅話，即係話一件事件有冇發生唔會影響第件發生嘅機會率。

## 基本定義

統計獨立係指幾件事件之間唔會影響對方發生嘅概率。如果話「A 同 B 呢兩件事件之間獨立」，噉以下呢條式成立：
:P(A \mid B) = P(A)（「已知 B 發生咗，A 發生嘅概率依然係 P(A) 咁多。」）
噉根據條件概率嘅定義，亦即係話以下嘅方程式會成立：
:P(A \mid B) = \frac{P(A \cap B)}{P(B)} = P(A)
:P(A \cap B) = P(A)P(B)
就算將 A 同 B 喺以上呢啲式當中嘅位置互換，上述講嘅嘢不變。條件獨立就係指一件事件唔會影響另外兩件事件之間嘅條件概率，即係話如果
:P(A|B,C) = P(A|C)，
噉 A 同 B 就算係「喺 C 之下條件獨立」，(A \perp\!\!\!\perp B | C) 。

而如果事件嘅數量超過兩件（n 咁多件事件，而 n > 2），都可以用同一道理想像：喺嗰 n 件事件入邊是但抽兩件出嚟，佢哋彼此之間都係獨立嘅。

## 點解重要

## 睇吓
*統計分析，好多統計分析都假設咗「樣本入面啲個案彼此之間係獨立嘅」。
*條件概率
*賭徒謬論
*相互資訊

## 參考
貿易利得

**貿易利得**（**gains from trade**）喺經濟學上係指一柞經濟個體透過貿易一齊得益。
完全資訊

**完全資訊**（參見）喺經濟學同博弈論上係指一個所有個體都知嗮所有所需資訊嘅情況，喺某啲經濟模型當中會用到。**不完全資訊**就係指個個體並非知道嗮所需資訊嘅情況。

## 概論

喺有完全資訊嘅博弈當中，所有博弈者都完美知道嗮之前嘅博弈者做過嘅決策。好多圖板遊戲都係完全資訊博弈，例如係象棋－喺象棋當中，每個玩家都可以知嗮對手同自己之前做過咩決策，所以具有完全資訊，而對完全資訊嘅分析喺對圖板遊戲嘅研究好有用。不完全資訊博弈就包括啤牌同埋橋牌等等，喺德州話事啤（Texas hold'em）入面，每個牌手喺一局開始嗰時會獲派兩張啤牌，而呢兩張牌係乜唔到最後都唔會揭曉，牌手頂櫳都只係有得憑對手嘅行為估對手有乜牌。

想像下面嗰幅決策樹所描述嘅一場序貫博弈（以擴展形式表達），規則如下：兩個博弈者先後做決策，而每個結果會有若干報償；博弈者 1 先做決策，而且博弈者 2 冇方法直接得知佢揀咗乜；博弈者 1 手上有三個選項，C、D、同 O，如果佢揀咗 O，會令到博弈者 2 冇得做決策，並且直接造成（2, 2）嘅報償，其他可能結果嘅報償如圖所示。假如家吓博弈者 2 俾人叫佢做決策，假設博弈者 2 清楚博弈規則，就算冇人話佢知博弈者 1 揀咗乜，佢都會有能力推斷博弈者 1 實冇揀 O，但佢冇得知到底博弈者 1 揀咗 C 定 D－所以呢場博弈具有不完全資訊。

## 睇埋
*概率論
*統計學

## 參考

## 拎
*11.4 Reasoning with Imperfect Information.
擴展形式博弈

**擴展形式博弈**（**extensive-form game**）喺博弈論上係一種表達博弈嘅方法，用好似決策樹噉嘅形式將場博弈表達出嚟。
重複博弈

**重複博弈**（）喺博弈論上係指同一班博弈者彼此之間玩同一個博弈，玩若干次。
零和博弈

**零和博弈**（；），又或者叫**零和遊戲**，係博弈論同相關領域當中成日用到嘅概念。如果話某場博弈係零和博弈，意思即係話如果一個博弈者 X 要得到某個量嘅得益，噉 X 以外嘅博弈者就實要有損失，而且呢啲損失嘅總量同 X 得益嘅量响數值上相等。

好似國際象棋就係零和博弈：一盤國際象棋對局涉及兩位玩家；喺規則上，玩家要贏（報償 +1）嘅話，佢對手就實要輸（報償 -1），盤對局頂櫳淨係有得打和（大家報償都係 0）－無論如何，啲博弈者嘅報償加埋都會係 0 。

零和博弈嘅相對係**非零和博弈**。喺非零和博弈入面，博弈者嘅最終報償加埋有可能唔係 0，例如有場博弈，兩位博弈者之間可以合作，令到大家齊齊各自攞到 +5 咁多嘅報償－博弈者嘅報償加埋係 +10，噉就唔係零和。好出名嘅監犯困境就係非零和博弈－喺最基本嗰款監犯困境裏面，博弈者一齊揀**合作**可以大家齊齊有著數－報償加埋唔會係 0，而一齊揀**背叛**就會搞到大家齊齊有損失－報償加埋一樣唔會係 0 。

經濟學頗為睇重非零和博弈嘅分析：如果一場博弈係零和博弈，就表示場博弈係冇可能大家齊齊有著數嘅；而經濟學家嘅理論分析指出，好似貿易等嘅好多經濟活動都係非零和博弈－呢啲經濟活動嘅參與者係有可能大家齊齊有著數攞嘅，所以社會嘅成員能夠攜手創造更多嘅財富。
## 定義

用日常用語嚟講嘅話，零和博弈可以用以下呢句嘢概括：

零和博弈係博弈論上一種博弈，係常和博弈嘅一個狹義化個案。喺正式定義上，常和博弈嘅博弈者數量由兩個以至無限咁多個都得，重點在於啲博弈者嘅所得冚唪唥加埋實會係一個常數 c，例如想像有若干個博弈者要分一筆金額定死咗係 c 咁多嘅錢，噉如果一個博弈者想攞多啲錢，其餘嗰啲博弈者就梗會少噉咗啲錢，即係話（假設佢哋都係想自己嘅得益有咁大得咁大嘅）佢哋得到嘅錢嘅量加埋實會等如常數 c；零和博弈可以算係常和博弈嘅一個特殊個案，指 c = 0 嘅常和博弈－如果一個博弈者 X 想要得益，噉佢以外嘅博弈者就實要有損失，而且呢啲損失加埋喺數值上會等同於 X 嘅所得。

例如想像家陣捉國際象棋，純粹由遊戲規則角度睇嘅話，如果一位玩家想贏（+1），佢嘅對手就實要輸（-1），頂嗮櫳都淨係有得齊齊打和（0, 0）－大家嘅得益總**和**實會係**零**。除此之外，啤牌同好多種嘅棋等嘅檯上遊戲都屬零和博弈－一場遊戲嘅玩家得其中一方有得贏，頂櫳就打和。

想像一場兩個博弈者（假設叫佢哋做「阿明」同「阿松」）各有兩個選項嘅零和博弈，場博弈用報償矩陣表述嘅話會好似以下嘅表噉－A、B、C 同 D 可以係乜嘢數值都得，重點係無論兩個博弈者點揀，佢哋嘅報償加埋都會係 0 ：

## 應用

### 零和

响成日俾人攞嚟喺聚會場合玩嘅檯上遊戲當中，有好多都屬於零和博弈：場遊戲嘅玩家淨係得其中一方有得贏，再唔係就打和；除咗國際象棋同中國象棋之外，仲有－
*猜包剪揼－一係玩家 1 贏、一係玩家 2 贏，頂櫳就打和；
*井字過三關－一係玩家 1 贏、一係玩家 2 贏，頂櫳就打和；
*圍棋－一係玩家 1 贏、一係玩家 2 贏，頂櫳就打和；
*跳棋－一係玩家 1 贏、一係玩家 2 贏，頂櫳就打和；
*鋤大弟－得一位玩家可以贏；
*斐波那契拈－得一位玩家可以贏；
... 呀噉。要留意嘅係，話呢啲遊戲係「零和」，講緊嘅係想像「玩嘅人完全淨係在意輸贏」嘅情況－朋友之間一齊玩遊戲嗰陣，可能有人會（例如）特登輸，目的想氹一個玩得唔叻嘅朋友開心；喺呢啲情況下，玩遊戲嘅人明顯會在意一啲輸贏以外嘅嘢，即係話佢哋心目中嘅效益會包含「朋友嘅開心」等輸贏以外嘅因素。可以睇埋行為經濟學方面嘅嘢。

### 非零和

應用博弈論上會分析嘅博弈多數都係非零和嘅，博弈者嘅報償加埋可以唔係 0，例如－
*監犯困境
*懦夫博弈
*兩性大戰
*最後通牒博弈
*拍賣一文
... 呀噉。上述呢啲博弈往往可以攞嚟模擬好多社會現象，例如監犯困境噉就俾人指係成功捕捉到人類社會裏面「合作有可能俾人搵老襯，但又有可能好搵過自己單獨行事」嘅情況；而「模擬到現實社會現象嘅博弈多數係非零和」呢點就暗示咗，人同人之間嘅交流好多時都係有得大家齊齊有著數嘅。

**例：國際貿易**
舉個具體啲嘅例子，想像國際貿易當中涉及嘅分工：例如家陣有兩個國家 A 同 B，因為地理同文化等嘅差異，A 比較擅長生產小麥，而 B 比較擅長生產電子架生；原則上，兩個國家可以完全唔同對方做貿易，淨係掛住各自噉生產小麥同電子架生，於是
*A 國生產到 100,000 噸咁多嘅小麥同 10,000 部智能手機，而
*B 國就生產到 50,000 噸咁多嘅小麥同 100,000 部智能手機；
再想像佢哋知道對方喺專長上同自己有異，於是改改個安排，變成各自專門生產自己擅長生產嗰樣產品，再將生產咗出嚟但用唔嗮嗰啲賣俾對方，跟住
*A 國生產 300,000 噸咁多嘅小麥同 0 部智能手機（將本來攞嚟生產智能手機嗰啲資源投放去生產小麥），而
*B 國就生產到 0 噸咁多嘅小麥同 300,000 部智能手機（同一道理）；
最後 A 同 B 加埋有嘅小麥總量（150,000 → 300,000）同智能手機總量（110,000 → 300,000）都高咗－大家齊齊著數咗。由呢個例子可見，喺一場貿易當中，有可能出現一個情況係大家採取嘅行動令到大家都有得益（報償 >0）嘅。

## 睇埋
*利他同信任
*資源分配
*相對優勢
*荷蘭病
*數碼貨幣
*Elo 等級

## 文獻

**Misstating the Concept of Zero-Sum Games within the Context of Professional Sports Trading Strategies, series Pardon the Interruption* (2010-09-23) ESPN, created by Tony Kornheiser and Michael Wilbon, performance by Bill Simmons
**Handbook of Game Theory - volume 2, chapter Zero-sum two-person games*, (1994) Elsevier Amsterdam, by Raghavan, T. E. S., Edited by Aumann and Hart, pp. 735-759, ISBN 0-444-89427-6
**Power: Its Forms, Bases and Uses* (1997) Transaction Publishers, by Dennis Wrong.
*Friedman, S. D., Christensen, P., & DeGroot, J. (1998). Work and life: The end of the zero-sum game (PDF). *Harvard business review*, 76, 119-130.

## 註釋

## 歐詞

## 引咗

## 拎

*權力可以唔係零和？，福布斯呢篇文提到一種常見觀點，話財富可以係非零和，但權力只可以係零和。
*網上玩零和遊戲
*博弈論及其應用
*玩得嘅零和遊戲
策略 (博弈論)

**策略**喺博弈論上係指一個博弈者喺一場博弈當中做決策嘅方式。每位博弈者嘅策略都會影響到其他博弈者嘅收益，而其他人嘅策略又會反過來影響返佢自己嘅結果。當所有參與者都已經揀好晒策略，就會形成**策略組合**，代表一場完整嘅博弈。

## 決定步驟

喺博弈論上，策略可以想像成一個博弈者做決策所用嘅演算法，例如：

  估對手會揀邊個選擇；
  **if** 估對手會揀選擇 A，
    **then** 揀選擇 B；
    **else** 揀選擇 A。

## 純定混合

使用緊**純粹策略**嘅博弈者會一路用住某個選項，可能係覺得嗰個選項能夠令佢報償最大化，對佢嚟講最理想。相比之下，現實嘅博弈者多數會用**混合策略**，即係話個博弈者會每一個選擇俾個概率佢，而個概率代表咗佢會揀嗰個選項嘅機會率。

用包剪揼做例子。包剪揼係二人零和博弈。玩包剪揼嘅玩家如果採用純粹策略，一路固定噉揀某個選項，可能係永遠出包、永遠出剪或者永遠出揼；假想兩位玩家都採取**永遠出剪**呢個純粹策略，包剪揼喺純粹策略下冇拿殊均衡點，因為是但固定一個手勢，都有可能被剋制，至少一位玩家會有誘因單方面改變選擇；而若果玩家採用混合策略，就可能係隨機噉喺包剪揼之中揀一個嚟出，三者機率相同，用概率論上嘅符號表示就係
:P(\text{baau1})=P(\text{zin2})=P(\text{dap6})=\tfrac{1}{3}
雙方嘅收益期望值都係 0。

## 睇埋
*拿殊均衡點
*廣義上嘅策略
*進化穩定策略

## 參攷

## 註釋
公地悲劇

**公地悲劇**（；），或者叫**公用品悲劇**，係一種社會現象：家吓想像一個由多個人共同使用嘅天然資源，例如係石油或者森林呀噉，如果佢哋個個都有節制噉用個資源嘅話，個資源可以好襟用，但現實往往係每個人都係自身利益行先，個個爭住開採資源，最後搞到資源耗盡，大家齊齊冇得用，呢種噉嘅現象就係所謂嘅公地悲劇。

## 基本定義

公地悲劇嘅定義大致如下：

公地悲劇喺經濟學等領域上係一個相當受關注嘅議題，有唔少専家都嘗試用種嘅理論嚟分析呢個現象同埋研究點樣解決呢個問題。

## 博弈分析

有經濟學家就試過噉做：佢哋用一個簡單嘅對稱博弈模型嚟模擬個世界，假想喺使用資源嗰陣，一個博弈者有
:**合作**（cooperate；乖乖地跟規矩噉用個資源）同
:**背叛**（defect；過度開採）
呢兩個選擇，如果雙方都揀合作，報償會係（3, 3），而如果一方揀合作另一方揀背叛，合作方嘅報償係 0 而背叛方嘅報償係 5，而如果大家一齊揀背叛，報償會係（1, 1）；喺呢個情況下，長遠嚟講，雙方都有誘因趁對手揀合作嗰陣揀背叛嚟到令自己利益最大化（而且喺呢個情況下，**大家齊齊揀背叛**係場博弈嘅唯一拿殊均衡點）；佢哋做電腦模型，模擬一個有兩種博弈者－合作者同背叛者－嘅世界，顧名思義，合作者傾向合作，而背叛者傾向背叛；佢哋嘅模擬發現，喺呢個情況下，隨住時間過去，合作者嘅所得會明顯少過背叛者嘅，於是合作者就會慢慢消失－一係變成背叛者，一係因為所得太少而被淘汰－形成一個以背叛者為主嘅世界，大家齊齊過度開採資源，造成公地悲劇；跟住落嚟，班科學家唔假想人類會唔自私，而係郁手改變場博弈嘅報償規則，令到雙方合作嘅報償變成（5, 5），一齊背叛嘅報償變成（0, 0），而如果一方合作另一方背叛，合作方報償係 0 而背叛方報償係得 3 咁多（留意拿殊均衡點變成**大家一齊揀合作**）；佢哋跟住再進行模擬，發現喺呢個情況下，就算一開始場博弈當中多數博弈者都係背叛者，合作者會慢慢因為佢哋嘅報償高而變成主流類型－背叛者所得唔夠，焗住一係改變策略、一係被淘汰。

基於呢個研究，一班美國佐治亞州嘅科學家向當地政府提議咗一啲系統嚟令到佐治亞州嘅水資源使用生態變成唔會造成公地悲劇嘅樣，例如係運用一個信譽系統嚟獎勵合作者（用政府干預令揀合作嘅報償上升）同懲罰背叛者（用政府干預令揀背叛嘅報償下降），令到啲人有誘因合作，最後仲成功噉解決佐治亞州水資源嘅公地悲劇問題。

## 睇埋
*溫情效應
*有限理性
*環保

## 引咗

## 拎
* The Digital Library of the Commons
* The Myth of the Tragedy of the Commons by Ian Angus
帕提亞回射

**帕提亞回射****，**或者叫**帕提亞回馬射**、**帕提亞人嘅回馬箭**、**安息回馬箭**，係一種舊時安息帝國（西人稱「帕提亞」）陣時嘅輕騎兵軍事戰術，即係喺撤退或者佯徹當中，啲全速緊嘅弓騎兵會擰轉身射啲追緊上嚟嘅敵軍。項操作需要高超嘅馬術技巧，皆因個騎手嘅雙手都要攞嚟操作佢把複合弓。鑑於嗰陣時仲未有馬鐙，所有對馬嘅操縱都要倚賴騎手對腳同埋對髀。

## 歷史
除開安息人，歐亞大草原啲大多數遊牧民族都用開邇項戰術，包括斯基提人、匈人、突厥人、馬扎人同埋蒙古人，亦有其他埞方嘅軍隊譬如薩珊嘅重裝騎兵同全甲騎兵。

帕提亞人曾經喺卡麗之戰當中用邇項戰術獲得對羅馬將軍克拉蘇嘅巨大勝利，因此場戰鬥經常著睇作帕提亞戰術嘅經典例子。

## 文化

### 遊戲
喺世紀帝國II入便，有一項對騎射手有利嘅增益科技叫**帕提亞戰術**。

### 語文
喺西方世界、特別係英語圈入便，「Parthian shot」或者「parting shot」又作為隱喻、即係指「為唨達到強調目的而臨誃嗰陣掟低嘅批評説話」。

## 睇埋
* 回馬槍
*
*
*軍事戰術一覽

## 考
鄭成業 (香港)

**鄭成業**（，）係香港教育家。

## 簡歷
* 1943年出世，廣東湛江人，五兄弟妹入面排第二
* 1948年5歲跟住亞爸亞媽移居香港
* 1963年喺拔萃男書院畢業，跟住升讀香港大學，1966年畢業，隨即投身教育界
* 可立中學先生→訓導主任→副校長（1969年至1975年）
* 香港四邑商工總會黃棣珊紀念中學創校校長（1975年至1991年，16年）
* 香港培正中學校長（1991年至2003年，12年），任內該校轉七年制
* 做過多間特殊學校同主流學校嘅校監同校董、香港演藝學院校董、香港津貼中學議會司庫同香港中文中學聯會主席
* 香港紅十字會董事會成員、香港浸信會醫院董事、浸信會愛群社會服務處主席、突破機構董事、消費者委員會委員、撲滅罪行委員會成員、房屋署上訴委員會委員、湛江市政協委員等
* 深水埗反吸毒委員會主席
* 1988年起，先後擔任香港浸會大學校務議會、諮議會同校董會成員以及物業管理委員會主席等職務達廿幾年
* 前任香港華人基督教聯會董事、香港浸信會聯會理事、香港浸會大學基金會資深會員、五間學校嘅校董
* 2023年8月29號辭世，享年79歲

## 個人榮譽
* 英國紅十字會優異服務榮譽獎章
* 英女皇榮譽獎章（1985年）
* 香港浸會大學榮譽大學院士（2018年）

## 屋企
* 老婆係世界歷史科先生
* 大女鄭恩慈喺美國創辦資訊科技顧問公司，女婿廖維舜喺國際油田科技公司負責管理環球資訊科技專案，外孫仔崇熙、培熙喺侯斯頓讀大學、中學
* 細女鄭恩明（Cheng, Belinda Y. M.）喺美國哥倫比亞大學碩士畢業，喺香港大學社工系教書，女婿管弦喺普林斯頓大學畢業，任職過多間金融機構，家下喺香港醫院管理局任職退休基金投資總監，外孫仔管磊就讀培正中學，深得公公婆婆真傳亦熱愛地理、歷史

## 攷
* 省港澳培正中小學歷任校長 | 香港培正同學會
*
鄭成業 (澳門)

**鄭成業**（）係澳門政府副局長，2019年獲頒「專業功績勳章」。

## 攷

## 出面網頁
*
自然哲學

**自然哲學**（英文：**natural philosophy**）係古代歐洲有嘅一個學科分類，泛指針對自然嘅哲學研究，可以話係現代自然科學（用科學方法研究大自然）嘅前身。

自然哲學傾向（好似哲學噉）齋靠啲研究者諗同估嚟做研究。打後靠實證嘅科學方法興起，而且用科學方法研究大自然嘅做法（自然科學）取得重大嘅成功。到咗今日，自然哲學好大程度上經已俾自然科學取代咗－想研究大自然嘅人絕大多數都會去搞自然科學，而唔係搞自然哲學。
## 睇埋
*科學方法
*科學革命
*自然科學
## 攷
時間膨脹

**時間膨脹**係一種關於時間嘅物理現象，指兩個時鐘過咗嘅時間唔一致，可以想像成係其中一個鐘嘅時間流動得慢咗噉。以廿一世紀初嘅物理學睇，呢種現象可以係因為兩個鐘之間有個相對速度或者兩個鐘身處喺好唔同嘅重力場，前者主要係狹義相對論講嘅，而後者就主要係由廣義相對論探討。

## 源於相對速度

首先，思考吓狹義相對論最基本嗰兩句命題：
#物理法則唔會因為用嘅慣性參考系唔同咗而變樣；
#無論啲觀察者同個光源點郁（無論由邊個慣性參考系睇），所有觀察者睇到嘅光嘅速度都係一樣嘅。
簡化啲講，慣性參考系可以當係「一位冇加速或者減速嘅觀察者望其他物體郁動」嘅觀點。

時間膨脹條式係噉嘅：
:\Delta t' = \frac{\Delta t}{\sqrt{1 - \frac{v^2}{c^2}}}
－「一個參考系外觀察者所經過嘅時間」（\Delta t'）等如原時（\Delta t）除以「1 減移動觀察者嘅速度嘅二次方（v^2）除光速嘅二次方（c^2）」嘅開方。

### 孖胎悖論

孖胎悖論係有關時間膨脹嘅一條問題。

如果家陣有對孖生兄弟，阿快同阿慢，阿慢留喺地球，而阿快就坐住超級太空船以光速 99.9% 咁快嘅速度飛去南門二（距離地球大約 4.3 光年咁遠嘅一個恆星系統）嗰度再飛返地球；到底阿快返到地球嗰陣，邊個會老啲（過咗嘅時間多啲）呢？原則上，阿慢係停喺地球上唔郁，但係由阿快嘅角度望，佢可以話阿慢同地球先至係以接近光速嘅速度飛離佢嗰一方。

不過要留意，喺呢個情況下，阿快飛離地球再回航，表示佢實係有非零嘅加速度，所以佢唔係一個慣性參考系。亦要留意，如果阿慢由地球觀察阿快個鐘（想像佢有好勁嘅望遠鏡），佢睇到嘅光需要用一啲時間先至可以去到佢嘅眼度。

## 源於重力差異

## 虛構作品描述

原則上，時間膨脹表示時空穿梭的確係有可能嘅：想像一個人坐上一架高速嘅太空船，以接近光速咁快嘅速度航行，可能佢感覺過咗兩個月，返到地球嗰陣地球已經過咗 200 年咁耐—佢可以算係經歷咗去未來嘅時空穿梭，不過係去咗冇得返過去嗰隻。

## 睇埋
*長度收縮
*太空歌劇

## 詞彙
以下係篇文用咗嘅詞彙嘅粵英對照，啲拼音用嘅係粵拼：

*狹義相對論 /  / special theory of relativity
*慣性參考系 /  / inertial frame of reference
*古典力學 /  / classical mechanics
*相對速度 /  / relative velocity
*孖胎悖論 /  / twin paradox

## 引述

## 拎
*第 11 講：時空：狹義相對論嘅入門，呢個 PDF 快勞係大學本科程度嘅物理學碌士，講到源於相對速度嘅時間膨脹。
*乜嘢係時間膨脹同埋呢種現象會點樣影響 GPS？
運算問題

喺理論電腦科學上，一條（）係一嚿數學物體，代表一個或者一拃可以用電腦（運算機械）解決嘅問題。

## 圖靈機

圖靈機（Turing machine）係廿世紀運算理論最常分析嘅運算模型。

一部圖靈機嘅運作如下：一部圖靈機會讀取一條分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機就會做以下三個基本作業當中是但一個：
#讀取讀取器下嗰格係乜符號；
#編輯嗰格－寫一個新嘅符號落去或者刪除咗嗰格佢；
#將條帶向左或者向右移一格，等個讀取器可以讀取打前嗰個格隔蘺嘅一個格。

圖靈機呢部抽象機械就噉睇好似好簡單，但查實可以計到好多嘢。

## 複雜度

## 睇埋
*難解問題

## 參考資料
上田綺世

**上田綺世**（）係日本足球員，踢前鋒，曾經喺2019年間為日本足球代表隊出場6次。佢代表日本參加過2019年美洲國家盃。
## 成績

## 出面網頁

*National Football Teams
*
大迫敬介

**大迫敬介**（）係日本足球員，踢守門員，曾經喺2019年間為日本足球代表隊出場2次。佢代表日本參加過2019年美洲國家盃。

## 成績

## 出面網頁

*National Football Teams
*
小林里歌子

**小林里歌子**（）係日本足球員，踢前鋒，曾經喺2019年間為日本女子足球代表隊出場12次，入咗4球。佢代表日本參加過2019年FIFA女子世界盃。

## 成績

## 出面網頁

*Soccerway
田中駿汰

**田中駿汰**（）係日本足球員，踢後衞，曾經喺2019年間為日本足球代表隊出場1次。

## 成績

## 出面網頁

*National Football Teams
*
遠藤純

**遠藤純**（）係日本足球員，踢中場，曾經喺2019年間為日本女子足球代表隊出場12次。佢代表日本參加過2019年FIFA女子世界盃。

## 成績

## 出面網頁

*Soccerway
植木理子

**植木理子**（）係日本足球員，踢前鋒，喺2019年開始為日本女子足球代表隊超過30次。

## 成績

## 出面網頁

*Soccerway
林穗之香

**林穗之香**（；）係日本足球員，踢中場，曾經喺2019年間為日本女子足球代表隊出場1次。

## 成績

## 出面網頁

*Soccerway
藤村怜

**藤村怜**（）係日本足球員，打前鋒位置，效力北海道札幌岡薩多。

## 出面網頁
*
CNN (搞清楚)

**[[CNN]]**通常係美國一間電視台頻道，亦可以係：
*CNN國際，CNN嘅國際電視頻道
*卷積神經網絡，一種深度神經網絡
掟阿媽出火車

《**掟阿媽出火車**》（）係1987年美國電影，由丹尼狄維圖自導自演，另一主演演員比利基斯圖。故仔講主角奧雲頂唔順佢個野蠻阿媽，最後搵人幫手想掟阿媽出火車。
坂元達裕

**坂元達裕**（）係日本足球員，打中場或右中場位置，效力高雲地利，左右腳均腳法純熟，擅長傳中球。

## 出面網頁
*
志村謄

**志村謄**（）係日本足球員，打後衞位置，效力町田澤維亞。

## 出面網頁
*

類:町田澤維亞球員
白色芭蕾舞

**白色芭蕾舞**（，； 係法文入面「白色」噉解）係一種芭蕾舞風格，指一場芭蕾舞劇當中主要女舞蹈員同全體伴舞隊女舞蹈員都著住白色芭蕾舞裙跳舞嘅一幕。白色芭蕾舞喺 19 世紀盛行嘅浪漫芭蕾舞（romantic ballet）入面零舍常見，主要係因為浪漫芭蕾舞嘅芭蕾舞劇嘅故仔好興涉及女鬼等女性靈異生物，所以想用白色芭蕾舞裙加埋輕盈嘅舞步（例如係腳尖企以及比較慢嘅跳躍等），突顯飾演呢啲生物嘅女舞蹈員輕飄飄嘅氣質。

白色芭蕾舞起源於 1832 年，當時《風仙女》（La Sylphide）呢齣芭蕾舞劇首次喺法國公演，故仔講述一個蘇格蘭農夫**占士**（James）為咗追一個有住非人美貌嘅風仙女，而放棄佢喺農村入面嘅愛人，跟住個風仙女入咗森林裏面。當時個芭蕾舞團為咗想突然風仙女嘅超自然氣質而採用咗白色芭蕾舞嘅做法，而嗰個時代盛行嘅浪漫芭蕾舞劇好多都跟從呢種做法，用全白色服裝加輕盈嘅舞步表現女性靈異生物嘅氣質－歷史學家一般認為，呢個就係白色芭蕾舞（以至浪漫芭蕾舞）嘅起源。而因為白色芭蕾舞呢種做法同好多芭蕾舞相關嘅事物一樣，起源自法國，所以個名入面用咗個法文字「blanc」。

白色芭蕾舞對成個 19 世紀芭蕾舞界起咗相當嘅影響，例如《芝莎》（Giselle；1841 年首演）第二幕當中嘅女鬼之舞、《天鵝湖》（Swan Lake；1877 年首演）第二幕同第四幕當中嘅小天鵝之舞、以及《合桃鉗》（Nutcracker；1892 年首演）當中嘅雪花之舞等都見到白色芭蕾舞嘅影響。

## 睇埋
*芭蕾舞
*芭蕾舞史
*浪漫芭蕾舞
*芭蕾舞蹈員

## 攷
後藤雅明

**後藤雅明**（）係日本足球員，打守門員位置，效力金澤薩維根。

## 出面網頁
*
小松蓮

**小松蓮**（）係日本足球員，日本一支職業足球隊，日本甲組職業足球聯賽（J1）球隊之一。神戶勝利船所属

## 出面網頁
*
八戶於南鄉

**八戶於南鄉**（），舊稱「八戶雲羅里」，係日本 一支職業足球隊，日本乙組職業足球聯賽（J2）球隊之一。球會根據地係青森縣，主場係八戸市多賀多目的運動場。。

## 史
2006年成立。2019年加入日本職業足球聯賽。

## 名
足球會嘅名係一個有「**八戶於南鄉**」噉解嘅人造詞。**於南鄉**（ヴァンラーレ*Vanraure*）呢個詞係兩個意文詞「デリヴァンテ*derivante*」（起源、源於，衍生為「發源地」）及「アウストラーレ*australe*」（即南鄉）嘅組合造詞。佢係指球隊於八戶嘅南部嘅前鄉村南鄉町成立，故此起源於南鄉。

## 參考
穗積諒

**穗積諒**（；）係日本足球員，打後衞位置，效力八戶於南鄉。

## 出面網頁
*

## 註
坪井清志郎

**坪井清志郎**（）係日本足球員，打前鋒位置，效力秋田藍閃電。

## 出面網頁
*
鈴木順也

**鈴木順也**（）係日本足球員，打後衞位置，效力群馬草津溫泉。

## 出面網頁
*
長澤祐彌

**長澤祐彌**（，）係日本足球員，打守門員位置，效力沼津青藍。

## 出面網頁
*
赤星雄祐

**赤星雄祐**（）係日本足球員，打中場位置，效力讚岐卡馬達馬尼。

## 出面網頁
*
渡邊悠雅

**渡邊悠雅**（；；）係日本足球員，打中場位置，效力讚岐釜玉海。

## 出面網頁
*
新垣貴之

**新垣貴之**（）係日本足球員，打中場位置，效力北九州向日葵。

## 出面網頁
*
後藤大輝

**後藤大輝**（）係日本足球員，打守門員位置，效力北九州向日葵。

## 出面網頁
*
小笠原佳祐

**小笠原佳祐**（）係日本足球員，打後衞位置，效力熊本羅亞素。

## 出面網頁
*
記憶痕跡

**記憶痕跡**（；）係指個腦入面儲住嘅一啲認知資訊，用嚟以某啲物理型式將記憶儲喺腦同第啲神經組織。

理論上，一個腦係一個認知系統，曉由外界吸收資訊（感知），呢啲資訊會引致個腦裏面有電同化學訊號等嘅變化（心智表徵），呢啲資訊當中有啲唔俾個腦判定為「值得儲起做記憶」，而假設心身二元論（mind-body dualism）係假－假設心理現象完全係由神經系統嘅物理過程主宰嘅，一個記憶嘅形成理應會造成個腦嘅一啲微細嘅物理變化，而搵出點樣由個腦嘅物理變化睇出有乜記憶產生喺神經科學同心理學等嘅領域上係一個重要嘅課題。
## 痕跡分佈
廿一世紀初嘅神經科學界經已確立咗，記憶痕跡並唔係存在於一個單一腦區嘅：神經科學界做咗好多實驗，例如係特登破壞一隻大家鼠嘅某個腦區，再睇吓呢個操作會點樣影響受試動物嘅記憶能力；結果發現，搵唔到有任何一個腦區係「一旦呢個區破壞咗，就會冇嗮啲記憶」嘅，
*小腦（cerebellum）、
*大腦皮層（cerebral cortex）、
*海馬體（hippocampus）、同
*杏仁核（amygdala）
等等多個腦區都同記憶功能有關－一般認為噉即係話，記憶痕跡係分散喺個腦嘅各部份嘅。
## 遺傳研究
有好多科學家致力研究記憶功能會點樣受遺傳因素影響。喺呢啲研究當中尤其重要嘅一個課題係搵出同記憶障礙（即係好似腦退化等會令記憶力出問題嘅病）相關嘅基因，個諗頭係靠呢啲研究幫醫護人員手預測邊啲人比較易患上記憶障礙，幫佢哋手做診斷嘅工作；到咗廿一世紀初，呢類研究經已有相當嘅成果，例如喺 2006 年，一班科學家發現咗一橛叫 WWC1 嘅基因，呢個基因能夠預測大人喺記憶作業上嘅表現，幫手令到持有佢嘅大人冇咁快唔記得吸收過嘅資訊。
## 註釋

## 睇埋
*記憶
*心智表徵
*知識表示
*心靈上載

## 文獻
**Forgotten Ideas, Neglected Pioneers: Richard Semon and the Story of Memory*, Daniel Schacter, 2001 ISBN 1-84169-052-X
*Dudai, Y (2004). "The neurobiology of consolidations, or, how stable is the engram?". *Annual Review of Psychology*. 55: 51–86. doi:10.1146/annurev.psych.55.090902.142050.
*Josselyn, S.A. (2010). "Continuing the search for the engram: examining the mechanism of fear memories". *Journal of Psychiatry and Neuroscience*. 35 (4): 221–228. doi:10.1503/jpn.100015. PMC 2895151. PMID 20569648.
## 攷

## 拎
*How the Brain Builds Memory Chains. *Scientific American*.
物理學哲學

**物理學哲學**（）係指哲學家同物理學家對於「物理學應該點搞」嘅一套見解，其中唔少議題都同某啲理論物理學家嘅研究有所重疊。哲學物理學大致可以分為三個範疇：

* 量子力學解釋：主要涉及如何對應度量問題提出充分回應，並理解這個理論對現實的意涵。 
* 時空本質：時空係物質還是純粹關係？同時性係約定成俗定還是純粹相對？時間不對稱是否僅僅是由熱力學不對稱所造成？ 
* 理論之間嘅關係：不同物理理論之間嘅關係，例如熱力學同統計力學之間嘅關係。呢個範疇亦涉及科學化簡問題。

## 時間同空間嘅哲學
時間喺好多時候都被認為係一個基本量（即一個無法用其他量來定義嘅量），因為時間似乎係一個根本嘅概念，唔可以用其他更簡單嘅概念來定義。不過某啲理論，例如環形量子引力學，聲稱時空係顯現嘅。正如環形量子引力學創始人之一 Carlo Rovelli 所講：「唔再係時空上面嘅場：只係場上面嘅場」。時間係透過測量定義嘅，透過一個標準時間間隔嚟測量。而家嘅標準時間間隔（叫做「常秒」或者簡單啲叫做「秒」）係定義為 133 鈦原子超精細過渡嘅 9,192,631,770 次振動。時間嘅定義同埋運作方式就係基於呢個定義。然後，時間可以同空間同質量嘅基本量進行數學結合，定義出速度、動量、能量同埋場等概念。

牛頓同伽利略，同埋大部分人直到20世紀都認為時間喺任何地方都係一樣。而現代時間嘅概念係基於愛因思坦嘅相對論同閔考斯基（Minkowski）嘅時空觀，喺呢啲理論入面，時間嘅速率會因為所處嘅慣性參考系而有所唔同，同埋空間同時間會合併成為時空。愛因思坦嘅廣義相對論同埋遠距離星系退去所導致嘅光譜紅移指出，整個宇宙及可能喺大爆炸13.8億年前嘅時空都係個開始。而愛因思坦嘅狹義相對論大部分（唔係全部）推翻咗一啲有關呢家係咩嘅哲學理論，因為喺相對論入面，時間嘅參考系依賴性唔可以容許喺特定時刻會有所謂特別呢家係咩嘅概念。

## 量子力學嘅哲學
量子力學喺現代物理哲學嘅一個重要焦點，由其係涉及咩係啱嘅量子力學解釋嗰陣。廣泛嚟講，哲學工作主要集中喺嘗試理解疊加態：喺呢個狀態入面，粒子唔單止可以存在喺某一個位，佢可以同時存在喺兩個或以上嘅位。呢啲嶄新嘅觀點顛覆咗好多本身覺得係常識嘅哲學理念。現代量子力學哲學嘅主要目標係解釋量子力學嘅形式，以至於可以理解佢所講述嘅物理世界係點。

## 參考
粒子加速器

**粒子加速器**（**particle accelerator**）係指利用電場嚟推動帶電粒子，令呢啲粒子得到高能量嘅機械。
引用

喺文學，**引用**，又叫**用典**，係種修辭手法，即係指運用其他人嘅名言、事跡或作品，嚟支持作者嘅立場，嚟證明同加強自己所講嘅理論，令到文章嘅內容更為充實。引用可以係用名人講過嘅說話、名人嘅事、物、詩文、典故、寓言、成語、俗語、格言、諺語等。引用依有冇注明內容來源出處分類，可以分為**明引**同**暗引**兩種。

引用係一種訴諸權威或訴諸大眾嘅修辭法。引用利用咗一般人對於權威嘅崇拜同大眾意見嘅尊重，藉此加強言論嘅真實性、說理性、表現力、說服力，藉此達到言簡意賅嘅表達效果。除此之外，引用可以節省文辭，因為引用前人千錘百鍊嘅文字，或者大家比較熟悉嘅名言，往往會好過自己用十倍篇幅先表達到嘅效果。

## 分類

### 明引、暗引
喺引用嘅時候，直接講明所引用嘅內容係出自邊度，畀讀者知道，就係明引；唔指名出處，就係暗引。明引比暗引有更強嘅效果。出處唔明確嗰陣，冇可能明引，唯有暗引。
*明引
*:例句：「識得做科學嘅人都應該聽過牛頓話齋，『要求知，就要企喺巨人嘅膊頭上』，將自己嘅思考建基於前人嘅諗頭之上。」—呢段講話引用咗「企喺巨人嘅膊頭上」呢句名言，而且指明咗句嘢係邊個講嘅(牛頓)。
*暗引
*:例句：「唔使專修經濟學都應該知，呢個世上冇免費嘅午餐。」—引用咗「呢個世上冇免費嘅午餐」呢句經濟學名言，不過句子入邊冇講話句嘢係邊個講嘅。
### 全引、略引
全引就係完全唔刪改任何字詞嘅引用；略引就係會刪改少少字詞嘅引用。

## 睇埋
*訴諸權威
*訴諸群眾
*參考
*參考文獻
*學術寫作

## 參考
小薯茄

**小薯茄**（**Pomato**）係香港一個網上短片製作團隊，2014年11月正式開始營運，由就讀香港浸會大學電影學院嘅初創成員高江凌、黃家富、關浩傑同陳健欣搞，一次功課合作之後，佢哋發現好夾得嚟，所以決定繼續拍短片。其中有七位幕前演出嘅成員，包括程仁富（程人富）、蔡曉童（童童）、吳冰（阿冰）、關浩傑（阿J）、鄧麗英（麗英）、姚澤汶（肥蚊）同埋朱柏熹（朱mic）。創辦人兼導演高江凌（高Ling）亦係其中一個出名嘅幕後人員。小薯茄短片主要以幽默同引起共鳴為主，因此獲得唔少支持者，截至2024年4月25號，約有57萬4千人訂閱，Instagram亦有65萬4千位追踨者。標語係「由簡單創出不平凡」。

2021年4月，小薯茄聯同另外三個YouTube頻道熊仔頭、試當真、啱Channel用「四台聯播」形式合作拍片。

## 個名點嚟
小薯茄嘅薯茄讀快啲就會變咗日文「」（羅馬音：sugee，意思：好犀利），因爲只有小小勁，所以就叫小薯茄。

另一個原因係因爲番茄同薯仔都係好簡單嘅元素，但係呢啲咁簡單嘅元素都可以煲出一煲好好飲、好窩心嘅番茄薯仔湯，就好似小薯茄咁。

## 工作人員
### 幕前工作人員
* 程仁富（程人富）
* 蔡曉童（童童）
* 吳冰（阿冰）
* 關浩傑（阿J）
* 鄧麗英（麗英）
* 朱柏熹（朱Mic）
* 姚澤汶（肥蚊）

### 幕後工作人員（上過鏡介紹過嘅）
* 創辦人兼導演、幕前：高江凌（高Ling）
* 創辦人兼編劇：黃家富
* 導演兼燈光師：肥研（犯錯時稱 阿權）
* 攝影師兼後製：阿齊
* 經理人：Kiko
* 經理人：Carmen
* Sales兼收音：魚蛋
* 澳洲分部（現居香港）同事：阿John
* 廣告部同事：嘉碧
* 多功能同事：肥文 
* 多功能同事：Peter
* 會員事務：琪琪
* 導演：Manco
*剪接：哈比
*剪接：Sharis
*KK
*PA：Kelsi
*Joe

## 男團FINALLY

2022年，小薯茄成立男團FINALLY，由小薯茄四名成員組成：
*第一隊長：Chorus（程仁富飾）
*第二隊長：JPG（關浩傑飾）
*第三隊長：Fatman（姚澤汶飾）
*隊員：M.I.C.（朱柏熹飾）

## 睇埋
* 

## 參考

## 出面網頁
*小薯茄
*
*
*
*小薯茄工作室有限公司嘅資料
*小薯茄MeWe連結
臺灣電視公司

**臺灣電視公司**（簡稱**台視**、**TTV**）係臺灣第一間電視台，喺1962年4月28號成立，同年10月3號開始試播、10月10號正式開播。同中國電視公司、中華電視公司合稱「老三臺」。而家旗下有以台視主頻為首嘅多個電視頻道。
馬情晴

**馬情晴**（，）係香港有線電視嘅新聞從業員，港聞組記者兼主播。

## 簡歷
馬情晴大學讀香港浸會大學新聞系，主修廣播新聞。佢2016年加入咗有線電視做記者同主播，係有線電視罕有兼任主播嘅記者。佢曾經代表有線電視出席財政預算案論壇，同埋專訪政府官員。

2019年10月22號，馬情晴趁中華民國總統蔡英文喺臺灣彰化視察嗰陣，係咁追訪佢有關「陳同佳案」，結果畀一啲臺灣綠營媒體質疑有線新聞嘅動機。

2020年12月1日，有線電視裁員40人，馬情晴同其他港聞組記者及採訪主任一齊辭職，各人陸續喺2021年初離職。 事件成為1994年亞視「六君子事件」後香港新聞界最大型的總辭行動。

## 參考
林子豐

**林子豐**博士（Dr **Lam Chi-fung**，）係香港銀行家，嘉華銀號（而家嘅中信銀行（國際））創辦人，香港浸會書院（而家嘅香港浸會大學）頭一任校長，亦做過「私立廣州培正中學澳門分校」（而家嘅澳門培正中學）校長（1944年至1946年）、香港培正中學校長（1950年至1965年）同埋香港浸信會聯會主席。祖籍廣東省揭陽縣深坑鄉，老頭林紹勳喺鄉村教過書。

## 攷

## 出面網頁
* 先賢小傳 | 香港培正同學會
* 培正校史 | 香港培正同學會

類:銀行家
類:香港培正中學校長
類:祖籍揭陽
校園暴力

**校園暴力**，又叫**校園欺凌**，係指學校入面一啲學生長時間針對住另一啲學生蝦蝦霸霸嘅行為，包括言語同身體上嘅暴力，對受害人身心構成傷害。
獨立 (搞清楚)

**[[獨立]]**通常指同依賴依附相反嘅狀態，重可以係：
*獨立 (概率論)
*線性獨立性
女高音

**女高音**（）係指音樂領域C4—C6嘅聲部。根據唔同嘅音色分為：花腔女高音（coloratura soprano）、抒情女高音（lyric soprano）、戲劇女高音（dramatic soprano）、童聲女高音（treble soprano）。

## 其他聲部
* 男高音（Tenor）
* 男中音（Baritone）
* 男低音（Bass）
* 女中音（Mezzo-soprano，又稱為次女高音） 
* 女低音（Alto）

## 參考
男低音

**男低音**（）係指音樂領域E2－E4嘅聲部，音色低沉、渾厚、老成、持重、莊嚴。

## 其他聲部
* 男高音（Tenor）
* 男中音（Baritone）
* 女高音（Soprano）
* 女中音（Mezzo-soprano，又稱為次女高音） 
* 女低音（Alto）

## 參考
次女高音

**次女高音**（）係指音樂領域A3—A5嘅聲部，聲帶通常比女高音略長同濶，高音厚實、有力，中聲區聲音特別豐滿圓潤。

## 其他聲部
* 男高音（Tenor）
* 男中音（Baritone）
* 男低音（Bass）
* 女高音（Soprano）
* 女低音（Alto）

## 參考
男中音

**男中音**（）係指音樂領域A2－A4嘅聲部，通常兼備有男高音同男低音嘅音質，既亮堂、柔潤，又莊重、沉著。

## 其他聲部
* 男高音（Tenor）
* 男低音（Bass）
* 女高音（Soprano）
* 女中音（Mezzo-soprano，又稱為次女高音） 
* 女低音（Alto）

## 參考
物理學史

**物理學史**係指物理學嘅歷史。

## 遠古物理學

物理學嘅歷史好悠久：物理呢家嘢早喺公元前 6 世紀嘅古希臘嗰陣經已有人喺度研究；當時嗰啲古希臘哲學家好興思考宇宙嘅本質等嘅課題，會喺度為「乜嘢係物質」等嘅問題作理論性討論，當中公元前 5 世紀嘅德謨克利特（Democritus，Δημόκριτος）提出原子論（atomic theory），主張宇宙萬物都係由好細粒嘅原子組成嘅，而呢個諗頭喺 2,000 年打後俾現代物理學家證實係真確；後嚟物理研究喺中世紀嘅歐洲同伊斯蘭世界都有繼續發展，亦都出咗唔少有睇頭嘅諗法，例如係由一班阿拉伯人同波斯人學者所出版嘅《光學之書》（Book of Optics；阿拉伯文：كتاب المناظر‎），就有提出一啲連現代光學都仲會用嘅概念。總括嚟講，早期嘅物理理論有唔少都俾現代研究證實咗係錯（或者唔完全準）嘅，但上述例子顯示，早期人類的確有零散噉出一啲經得考驗嘅物理理論。

不過喺 15 世紀之前嘅世界，世人並冇將物理學當做一門獨立嘅科學領域。例如西人直至中世紀結束為止都一路將「對能量同物質嘅研究」歸做自然哲學（natural philosophy）嘅一門－將呢啲研究同對物質成份嘅研究以及對生命體嘅研究包埋一齊做一個領域。

## 時期
*古典物理學
*現代物理學
## 睇埋
*科學史

## 攷
尊·披 (演員)

**尊·侯活·披**（，）係美國一位演員同生意人。

## 參考資料

## 出面網頁

* 
* 
* 
* 
*
男高音

**男高音**（）係指音樂領域C3－C5嘅聲部，根據音色、音區等唔同特點分為：抒情（lyric tenor）、戲劇（dramatic tenor）、輕男高音（tenore leggiero）。

## 其他聲部
* 男中音（Baritone）
* 男低音（Bass）
* 女高音（Soprano）
* 女中音（Mezzo-soprano，又稱為次女高音） 
* 女低音（Alto）

## 參考
原子論

**原子論**係現代物理學同化學上嘅重要理論。呢套理論最基本個諗法係話，物質係由一大堆離散、細小嘅單位組成，呢啲單位係離散嘅，謂之原子。

原子（）係構成物質嘅基本單位，世上一切嘅固體、液體、氣體等等，冚唪唥都係由原子組成。根據廿一世紀初嘅科學共識，每粒原子都由三種基本粒子組成：有帶正電荷嘅質子、唔帶電荷嘅中子，呢兩種粒子存在喺原子核入便，而帶負電荷、圍住原子核轉動嘅就係電子。

## 史同詞源
雖然原子概念係由現代科學正式確立嘅，但係好耐以前已經有人提出好似現代原子論噉嘅諗法。

戰國時期嘅宋國思想家墨子，就提出過類似嘅諗法，佢講嘅內容譯做現代粵語大致係：將一件物體切成兩半，攞前一橛，將佢再切成兩半，然後再攞前一半將嗰橛切細做兩橛，想像一直重複切，切到冇得再細分為止，猶如去到一個點；前半同後半分取，就一定喺點與點之間，若果分割方式係半分，**無**同**分無可分**係冇得分割嘅。

眾歐語對原子嘅稱呼（例如）源自，拉丁文作 ，意思係**冇得再分割**噉嘅意思。同時中文舊陣時對 atom 呢個概念有個譯名叫**莫破**，據講亦都係跟住呢個意思譯返嚟嘅。

## 基本背景

假設而家原子冇得直接觀察。物理學同化學方面嘅研究者依然可以透過好多方法，得知原子嘅存在。

佢哋可以觀察化學反應。首先，想像以下呢兩個互斥（即係冇可能同時成立）嘅假說：
*假說一：物質係由大量細細粒嘅物體（原子）組成嘅，呢啲細細粒嘅嘢係不可再細分嘅；
*假說二：物質冇所謂嘅原子，是但攞一嚿物質，嚿物質都係**連續**嘅，即係最少理論上斬到幾細件都得；
齋靠日常生活觀察，可得知化學反應嘅現象：好多時，一隻物質接觸到某啲特定物質、而且又有某啲特定環境條件嗰陣，會變做第種物質，例如生鏽嘅現象噉，就算有個人完全唔識現代嘅化學知識，佢都能夠觀察得到好多金屬－尤其係鐵－喺潮濕嘅環境下掂到空氣會慢慢變質，變成唔同種嘅鏽。

十九世紀初嘅化學家道耳頓做咗大量實驗同觀察。佢發現咗一個重要嘅事實：

已知質量唔會無端端少咗或者多咗，原子論能夠解釋得到呢種現象：想像錫同氧都係由一大拃細細粒、冇得斬件嘅原子組成嘅，錫原子同氧原子喺質量等特性上有差異，而兩者之間嘅化學反應涉及錫粒子同氧粒子結合，（例如）每粒錫粒子都會同一粒或者兩粒氧粒子結合；相比之下，如果假說二係真，就會出現噉嘅問題：
:點解 100 克嘅錫唔能夠淨係消耗 20.25 克咁多嘅氧？

基於以上呢個觀察同埋打後嘅其他實驗證據，道耳頓等嘅早期化學家就主張，物質係由原子（無得斬件嘅細小粒子）組成嘅。到咗廿一世紀初，化學界同物理學界經已完全確立咗原子論－化學家都係以
:物質都係由**離散**嘅細小粒子組成嘅。
呢點為前題，做化學研究嘅。

## 原子構成

電子同質子嘅發現源於十九世紀中物理學，當時嘅科學家用映像管做研究：佢哋發現，駁咗電嘅映像管（下圖嘅抽象圖解）條陰極（）會射一啲肉眼睇唔到嘅、有質量而且帶有負電荷嘅嘢出嚟－

圖解：
*圖中 **fluorescent screen**（熒幕）係一塊特製表面，已知呢種表面俾輻射照到嗰陣會變色；研究者發現，映像管條陰極對住嗰一忽熒幕會變色，而且佢哋仲發現如果佢哋搵嚿物體遮住條陰極，塊熒幕上面會有個「影」，即係會出現一笪冇變色嘅空間，反映嗰笪空間冇俾輻射照到；上述結果顯示，條陰極應該係射咗一啲肉眼睇唔到嘅嘢出嚟。
*條陰極射出嚟嘅嘢會推郁輕嘅物體；噉即係表示，陰極射出嚟嗰啲嘢有動量，而一樣嘢有動量就表示，嗰樣嘢有質量同速度。有關動量、速度等概念嘅詳情，可以睇睇古典力學確立咗嘅知識。
*條陰極射出嚟嘅嘢嘅郁動軌跡，可以因為磁場（圖中 **deflecting coil**）而彎曲；噉即係表示，陰極射出嚟嗰啲嘢有電荷－由打前嘅古典電磁學研究可知，物體有電荷先會因為磁場而偏轉。而且古典電磁學仲有方法按物體郁動方向點變（向左定向右、變咗幾多角度）嚟計出件物體帶嘅係正定負電荷，同埋物體嘅質量有幾大；進一步分析顯示，陰極射出嚟嘅嘢帶負電荷，而且質量好細。根據廿一世紀初嘅估計，一粒電子嘅質量大約係  9.1093837015 × 10-31 kg 咁低。
打後嘅研究仲試過搵多種用唔同材料造嘅陰極，進行同樣嘅實驗。於是科學界就萌生咗**電子**嘅概念－原子當中有質量極細、帶負荷嘅組成部份。而且電子嘅存在亦都表示，原子入面實係有一啲帶同等正電荷嘅嘢，所以原子整體先會帶中性電荷；及後由紐西蘭物理學家盧瑟福喺廿世紀頭做嘅一系列實驗顯示，用多種材料造嘅陽極會射出一啲帶正電荷、質量大過電子好多嘅嘢出嚟－於是乎就萌生咗**質子**嘅概念。

量子力學上嘅發展，亦都帶領科學界喺一九三零年代初發現中子。

## 睇埋
*物理
*化學
*量子力學
*基本粒子

## 註釋

## 引述

## 文獻
歐美文獻：

*Bernard Pullman (1998) *The Atom in the History of Human Thought*, trans. by Axel Reisinger. Oxford Univ. Press.
*Eric Scerri (2007) *The Periodic Table, Its Story and Its Significance*, Oxford University Press, New York.
*Charles Adolphe Wurtz (1881) *The Atomic Theory*, D. Appleton and Company, New York.
古典物理學

**古典物理學**（）泛指一柞 15 至 19 世紀成形嘅物理學理論，一般包括古典力學、古典電磁學、同熱力學等嘅理論框架。

物理學知識喺 15 至 19 世紀期間嘅歐美地區有重大嘅躍進，而呢個時期嗰套物理學理論就係所謂嘅**古典物理學**。「古典物理學」一詞可以指廿世紀之前嘅物理學，而狹義上係指 15 世紀晚期至 19 世紀晚期嘅一柞物理理論；當時嘅西歐（同後嚟美國）喺各門嘅科學上有咗重大進展，出咗好似牛頓（Sir Isaac Newton）等嘅大科學家以及一套完整嘅科學方法思想，開始全面噉運用數學模型描述物理學所研究嘅現象（比起齋用文字描述現象更加精確），產生咗好多到咗今日都仲有用嘅理論同概念－呢啲物理理論可以喺一般地球環境下做非常準確嘅預測。另一方面，西人亦都係喺呢個時期開始將物理學視為一個獨立領域嘅。

## 涵括
古典物理學包含咗三大重要理論（以下嘅理論會用到微積分）：
*古典力學：由牛頓等人搞起嘅一套理論框架；呢套理論假設咗伽利略式相對性（運動定律喺所有慣性參考系入面都一樣），會運用牛頓運動定律等嘅少數幾條定律嚟描述物件喺空間入面嘅郁動，喺一般地球環境下可以做到好準嘅預測。古典力學當中比較重要嘅定律有以下呢啲：
:*牛頓第二定律：
::\mathbf{F_{net}} = m\mathbf{a}；「一件物件受嘅淨力（\mathbf{F_{net}}）等如佢嘅質量（m）乘以加速度（\mathbf{a}）」，呢條定律又可以寫做
::\mathbf{F_{net}} = \frac{d\vec{p}}{dt} = m \vec{a}；p 係指動量（嚿物體嘅質量同速度相乘），而 \frac{d\vec{p}}{dt} 係動量隨住時間改變嘅率。
:*由古典力學嘅推論嗰度仲可以帶出動能（KE）嘅概念，一件物件帶嘅動能可以用以下呢條式表達：
::\mathbf{KE} =  {\partial t}；簡單啲講就係「當一個空間有磁場改變嗰陣，就會產生電場」。
:*安培定律：
::\nabla \times \mathbf{B} = \mu_0\left(\mathbf{J} + \varepsilon_0 \frac{\partial \mathbf{E}} {\partial t} \right) ；簡單啲講就係「穩定嘅電場或者電場改變會產生磁場」。
:*上述呢柞定律仲可以攞嚟分析光等嘅電磁波嘅行為。

*熱力學：用幾條熱力學定律解釋能量相關現象嘅理論：
:*能量守恆定律：
::\Delta U_{\rm system} = Q + W；\Delta U_{\rm system} 指一個封閉系統嘅能量改變，Q 指以熱形式供俾個系統嘅能量，而 W 指個系統作喺周圍嗰度嘅熱作功－簡單講就係，「一個封閉系統嘅能量改變等如佢吸嘅能量同釋放嘅能量嘅總和，能量唔會無端端多咗或者少咗」。
:*熱力學第二定律：
::\delta Q = T\,dS\,，呢個 S 係熵；簡單講，意思係兩個互相有能量交流嘅系統梗係會傾向最後變成平衡嘅狀態。
:（可以睇埋統計力學）
:... 等等。

## 影響

古典物理學喺廿世紀前取得巨大嘅成功，而且當中嘅某啲諗法助長咗決定論嘅思潮：由呢柞理論組成嘅世界觀能夠解釋同預測大部份用肉眼觀察到嘅物理現象，而且呢啲理論做起預測嗰陣嘅誤差好細，勁到有物理學家仲揚言話呢套理論框架有能力解釋嗮所有嘢，未來嘅物理學家將會冇嘢做；除此之外，古典物理學好多諗法都同古典嘅決定論相容－呢個理論框架冇本質上隨機嘅現象（例如上述嗰啲方程式冇任何隨機變數），所以好多當時嘅哲學家同物理學家都認為，宇宙喺本質上係合乎決定論嘅－佢哋相信喺任何一個時間點，喺一個封閉系統入面，只要人完全知道嗮嗰個系統嘅狀態，就會有能力完全預測個系統下一刻所有部份嘅狀態，而人做唔到呢樣嘢純粹係因為技術問題搞到佢哋做唔到完美嘅量度。呢種世界觀係所謂嘅機械鐘宇宙－佢哋話一個噉樣嘅宇宙就好似一個機械鐘噉，係一部完美噉跟住物理定律嚟行嘅機械。

## 睇埋
*現代物理學

## 引述
慣性參考系

**慣性參考系**（）喺古典物理學同狹義相對論當中指一種參考系，喺呢種參考系裏面，一件冇受到淨力嘅物件唔會有加速度，只會唔郁或者以恆定嘅速度郁。
高斯定律

**高斯定律**（**Gauss's law**）係麥士維方程組其中一條定律：

:\nabla \cdot \mathbf{E} = \frac {\rho} {\varepsilon_0}；

簡單啲用口常用語講，即係「電荷嘅存在會產生電場，而一個封閉表面嘅電通量同電荷量成正比」。
安培定律

**安培定律**（**Ampère's circuital law**）係麥士維方程組其中一條定律：

:\nabla \times \mathbf{B} = \mu_0\left(\mathbf{J} + \varepsilon_0 \frac{\partial \mathbf{E}} {\partial t} \right) ：簡單啲講就係「穩定嘅電場或者電場改變會產生磁場」。